Tuesday, 11.03.2020, 18:41\nڕێبین سەلام لە بەرنامەی تاوتوێ دەڵێت: گەریلا هیچ نین، نیوەیان ژنن.\nپەکەکە ژن دەکات بە گەریلا، پارتیش پیاو دەکات بەگوێرەکە\nهەڵبەتە ئەو قسەیە گوزارشت لە نیوە ئەقڵی پیاوێک دەکات، کە هیچ کەسایەتیەکی نییە، بەڵکو کۆیلەیەکی گوێ لە مستی بنەماڵەی بارزانییە .\nئەو دەربڕینە گوزارشتە لە ئاستی نزم و مستەوای مامۆستایەکی زانکۆی سەر بە پارتی.\nدیارە ئەو قسەیە بۆ مسعود بارزانی وەک سەرۆک عەشیرەتێک گرفتی نییە، چونکە مێنتەلێتی خێڵ وایە، خێڵ بە سروشت بە چاوێکی نزمتر لە پیاو سەیری ژن دەکات و ژن وەک ناموسی پیاو سەیردەکات. بارزانی ئەوکاتەی لە کۆنگرەی پارتیدا وتی: ئێمە هەزار پیاومان هەیە دەریخست، کە ئەو هێشتا ئەقڵیەتی مەلا مستەفای باوکی تێپەڕ نەکردوە و هەر سەرخێڵەکەی بارزانە، بەڵام ئەم زیهنیەتە خێڵەکی و نێرسالاریە بۆ پیاوێک، کە مامۆستای زانکۆیە ئەو پەڕی سوکایەتییە بەناوی مامۆستا و زانکۆ.\nلە ڕاستیدا ڕێبین سەلام دەبوو وەک پیاوێکی زانکۆ خۆی بناسێنێت، نەک وەک مامۆستا. دیارە ئەقڵ ڕەگەزی نییە دەکرێت ژنێک ژیر بێت و ئازادبێت و لە پێناو نیشتیمانەکەیدا بمرێت و بەرگری لە شەرەفی ئەوجۆرە پیاوانە بکات کە بەگون بیردەکەنەوە و "هەردووبەشی مێشکیان لە تورەکەی گونیاندایە" .\nئێمە دەزانین لەیلا قاسم لە باشور یەکێک بو لەو ژنانەی ڕووبەڕووی ڕژێمی دڕندەی بەعس بووە و لەزیندانی ڕژێمدا لە پێناو ئازادیدا گیانی بەخشی. ئەم کاک ڕێبینەش لە باوەشی بنەماڵەی بارزانیدا سوکایەتی بە ژن دەکات و دەڵێت هیچ نین.\nئاڤێستا خابور بەگیانی خۆی و بە چالاکییەکی فیداییانە بەرگری لە ڕۆژئاوای نیشتیمان کرد، بەڵام بارزانی پیاو دژی ڕۆژئاوا دەستی لەگەڵ تورکیادا تێکەڵ کرد. پیاوەکانی بارزانیش لە شەنگال ڕایانکرد. دیارە لەم هەرێمەدا مامۆستای زانکۆ ناوی گەورە و شاری وێرانە، ئەگینا ئەم ڕێبینە و زۆربەی مامۆستاکانی تریش، بگرە نیوەی تاکی کوردیش سەبارەت بە ژن تێڕوانینێکی زۆرباییانەیان هەیە و زۆربایین.\nئۆریانا ڤالاچی لە ڕۆمانێکدا دەڵێت: پیاوبوون ئەوە نییە کلکت هەبێت، پیاوبوون ئەوەیە کەسایەتییکی تایبەت بەخۆت هەبێت. ڕێبین سەلامی پیاو ئەگەر بیەوێت تەنها شانازی بەخۆیەوە بکات، ئەوەیە گەڵ و گونی هەیە. ئەگەرنا وەک دەڵێن: "ئەقڵ ڕەگەزی نییە" بێگومان بێ ئەقڵییش دەکرێت پیاو بێت و ژنێکیش ژیر و بە پێچەوانەشەوە.\nئاخر ڕێبین چۆن بۆمان دەسەلمێنێت، کە ئەوخۆی لە ساکینە جانسزی ژن ئازاتر و بەغیرەتترە، کە گیانی خۆی لە پێناو ئازادیدا بەخشی و هەموو ژیانی تێکۆشان بوو، هەروەها بارزانی پیاو کە هەموو ژیانی خیانەت و جاشایەتییە بۆ تورکیا و ئێران و عێراق. لە کاتێکدا ژنێکی گەورەی وەک لەیلا قاسم لە زیندانی ڕژێمدا گیانی دەبەخشێت، بارزانی پیاو لە باوەشی ڕژێمدا و دەستی سەدام ماچ دەکات تا خیانەتی ۳۱ی ئاب ئەنجام بدات، چۆن دەکرێت هەڵوێستی ئەم دووانە وەک یەک ببیندرێت.\nئەم قسانەم بەرگری نییە لە گەریلا و پەکەکە، بەڵکو دژی ئەو ئەقڵیەتەیە، کە لە ناو زانکۆدا هەیە. ئەقڵیەتێک زۆر لە ئەقڵیەتی بارزانی نەخوێندەوار و عەشایەر ساویلکانە ترە.\nلە کۆتایدا دەڵێم پیاوبوون ئەوەیە کە تۆ کۆیلە نەبیت، کەسایەتیەکی تایبەت بەخۆت هەبێت، ئەو گەریلایانە شانازین نەک تەنیا بۆ کورد، بەڵکو بۆ هەموو مرۆڤاتیی و ڕەگەزی مرۆڤ. ئەو گەریلایانە تێدەکۆشن و بەرگری لەو خاکە دەکەن، کە بارزانی پیاو دەیفرۆشێت بە تورکیا، ئێوەش وەک پیاوێکی کۆیلە بەرگریی لە بارزانی دەکەن.\nمرۆڤ دەبێت زۆر تیبکۆشێت و خۆی پەروەردە بکات تا بگاتە ئاستی ژنە گەریلایەک، بەڵام تۆ نەک مامۆستای زانکۆ، تەنانەت فەیلەسوفیش بیت پارتی دەتکات بەگوێرەکە، نەک گەریلایەکی ئازاد.\nبەڵێ پەکەکە ژن دەکات بە گەریلا و پارتیش پیاو دەکات بەگوێرەکە.\nهەڵە ڕێزمانیەکانی قورئان\nئیخوانەکان ستراتیژ و ئامانجەکانیان لەکوردستان


په‌رتوکا پیرۆز » مزگینیا یوحەننای » به‌شێ 17\nمەسیح بۆ شاگردێن خۆ نڤێژێ دكەت\nدەمێ عیسای ئەڤ ئاخفتنە گۆتین، بەرێ خۆ دا ئەسمانی و گۆت: «باب، دەم هات. كوڕێ خۆ مەزن كە، دا كوڕێ تە ژی تە مەزن كەت،\nچنكو تە دەستهەلات ل سەر هەمی مرۆڤان یا دایێ، دا ژیانا هەروهەر بدەتە هەمی ئەو كەسێن تە داینە وی.\nژیانا هەروهەر ژی ئەڤەیە: ئەو تە، ئانكو خودایێ راستەقینە یێ ئێكانە، و عیسایێ مەسیح یێ تە هنارتی، بنیاسن.\nمن تۆ ل سەر ئەردی مەزن كری، ب رێكا بجهئینانا ئەو كارێ تە دایە من كو بكەم.\nباب، نوكە من ل نك خۆ مەزن بكە، ب وێ مەزناهیا من بەری هەبوونا جیهانێ ل نك تە هەبوو.\nمن ناڤێ تە بۆ وان مرۆڤان دیار كر، یێن تە ژ جیهانێ داینە من. ئەو یێن تە بوون و تە دانە من و وان پەیڤا تە ب جهـ ئینا.\nنوكە ئەو دزانن كو هەمی تشتێن تە داینە من، ئەو ژ تەنە،\nچنكو ئەو پەیڤێن تە داینە من، من دانە وان و وان وەرگرتن و ب راستی زانی كو ئەز یێ ژ نك تە هاتیم و وان باوەری ئینا كو تە ئەز یێ هنارتیم.\nئەز ژ پێخەمەت وان نڤێژێ دكەم. ئەز پێخەمەت جیهانێ نڤێژێ ناكەم، لێ ژ پێخەمەت وان یێن تە داینە من، چنكو یێن تەنە.\nهەر تشتەكێ من، یێ تەیە و هەر تشتەكێ تە، یێ منە و ئەز ب وان هاتیمە مەزنكرن.\nئێدی ئەز د جیهانێ دا نینم، لێ ئەو یێ د جیهانێ دا و ئەز دێ هێمە نك تە. بابێ پیرۆز، وان ب ناڤێ خۆ یێ تە دایە من بپارێزە، دا ببنە ئێك هەروەكو ئەز و تۆ ئێك.\nدەمێ ئەز ل گەل وان بووم، من ئەو ب ناڤێ تە دپاراستن، ب وی ناڤێ تە دایە من، من چاڤێ خۆ دایێ. كەس ژ وان ژ ناڤ نەچوو، ژبلی كوڕێ ژناڤچوونێ[a] ، داكو نڤیسار ب جهـ بهێت.\nلێ نوكە ئەز دێ هێمە نك تە و ڤان تشتان ل جیهانێ دبێژم، دا دلخۆشیا من د وان دا یا تەمام بیت.\nمن پەیڤا تە گەهاندە وان و جیهانێ كەرب ژ وان ڤەبوون، چنكو ئەو نە ژ جیهانێنە هەروەكو ئەز نە ژ جیهانێ.\nئەز داخوازێ ناكەم كو تۆ وان ژ جیهانێ ببەی، لێ تۆ وان ژ خرابكاری[b] بپارێزی.\nئەو نە ژ جیهانێنە، هەروەكو ئەز نە ژ جیهانێ.\nوان ب راستیێ پیرۆز بكە[c] ، پەیڤا تەیە راستی.\nهەروەكو تە ئەز هنارتیمە جیهانێ، من ژی ئەو هنارتنە جیهانێ.\nژ پێخەمەت وان ئەز خۆ پیرۆز دكەم، دا ئەو ژی ب راستیێ بهێنە پیرۆز كرن[d] .\nئەز داخوازێ دكەم، نە ب تنێ ژ پێخەمەت ڤان، لێ ژ پێخەمەت وان ژی یێن ب رێكا پەیڤا ڤان، باوەریێ ب من بینن،\nداكو هەمی ببنە ئێك. باب، هەروەكو تۆ د ناڤ من دا و ئەز د ناڤ تە دا، بلا ئەو ژی د ناڤ مە دا بن، دا جیهان باوەریێ بینیت كو تە ئەز یێ هنارتیم.\nئەو مەزناهیا تە دایە من، من ژی دا وان، دا ئەو ببنە ئێك هەروەكو ئەز و تۆ ئێكین.\nئەز یێ د ناڤ وان دا و تۆ یێ د ناڤ من دا، داكو ئێكبوونا وان یا تەمام بیت، دا جیهان بزانیت كو تە ئەز یێ هنارتیم و تە حەز ژ وان كر هەروەكو تە حەز ژ من كری.\nباب، من دڤێت كو ئەوێن تە داینە من، ل گەل من بن، ل وی جهێ ئەز لێ بم، دا وێ مەزناهیا تە دایە من ببینن، چنكو بەری دامەزراندنا جیهانێ تە حەز ژ من كر.\nبابێ راستدار، جیهان تە نانیاسیت، لێ ئەز تە دنیاسم و ئەڤە دزانن كو تە ئەز یێ هنارتیم.\nمن ناڤێ تە بۆ وان دا نیاسین و دێ بۆ وان دەمە نیاسین، داكو ئەو حەزژێكرنا تە پێ حەز ژ من كری، د ناڤ وان دا بیت و ئەز ژی د ناڤ وان دا بم.»\na. 17:12 مەبەست پێ یەهودایێ ئەسخەریوتیە. بنێڕە یوحەننا 13:2\nb. 17:15 مەبەست پێ ئبلیسە.\nc. 17:17 ئانكو بۆ خۆ تەرخان بكە. ل فەرهەنگۆكێ بنێڕە پیرۆز*.\nd. 17:19 ئانكو «ژ پێخەمەت وان ئەز خۆ بۆ تە تەرخان دكەم، دا ئەو ژی ب راستیێ بۆ تە بهێنە تەرخان كرن.» ل فەرهەنگۆكێ بنێڕە پیرۆز*.\nمزگینیا یوحەننای به‌شێ 16


SUN, 16 MAY 2021 21:38 Erbil, GMT +3\nMON, 12 APR 2021 11:57 | KDP.info\nهه‌ولێر-KDP.info- ڕۆژی دووشەممە ١٢ـی نیسانی ٢٠٢١ لە سەلاحەددین سەرۆك مەسعود بارزانی پێشوازی لە ماتیو تولەر باڵیۆزی ئەمەریكا لە عێراق و شاندێكی یاوەری كرد.\nلەو كۆبوونەوەیەدا كە ڕۆبێرت وۆلەر كونسوڵی ئەمەریكا لە هەولێریش ئامادەی بوو، بارودۆخی سیاسیی عێراق و دوایین گۆڕانكاری و پێشهاتەكانی ناو پڕۆسەی سیاسیی عێراق تاوتوێ كرا.\nهەر لەو دانیشتنەدا پەسەندبوونی یاسای بوودجەی ساڵی ٢٠٢١ـی عێراق بە هەنگاوێكی ئیجابی لەقەڵەم درا و بیروڕاش لەبارەی دیالۆگی ستراتیژیی نێوان ئەمەریكا و عێراق و ڕۆڵی لایەنەكان بۆ سەرخستنی ئەو دیالۆگە ئاڵوگۆڕ كرا.\nلە درێژەی ئەو كۆبوونەوەیەدا ڕۆشنایی خرایە سەر مەترسی و هەڕەشەكانی تیرۆر لە عێراق و سووریا و، برەودان و بەهێزكردنی میانڕۆیی بۆ گەییشتن بە سەقامگیری بە پێویست زانرا.\nپەیوەندییەكانی نێوان هەرێمی كوردستان و ئەمەریكا تەوەرێكی تری ئەو كۆبوونەوەیە بوو و هەردوولا جەختیان لە بەردەوامیی هەماهەنگی و هاوبەشیی نێوان ئەمەریكا و هەرێمی كوردستان كردەوە.


ڕفاندنی 6 ئەندامەکەی بزاڤی خزمەت لە ڕاگەیاندنەکانی یۆناندا – بزاڤی خزمەت\nبە "کارە مافیاییەکانی ئێردۆغان" ناوی دەبەن\nڕۆژی پێنجشەممەی ڕابردوو لە کۆسۆڤۆ 5 مامۆستا و پزیشکێکی سەر بە بزاڤی خزمەت ڕفێندران، ڕاگەیاندنە جیهانییەکان و وڵاتانی یەکێتی ئەوروپا لە کاردانەوەکانیان بەردەوامن بەرانبەر ئەو کارە، چونکە ڕفاندنەکە لەلایەن پۆلیس و بە هاندانی میت بووە و بڕیاریشە لەڕێی میتەوە ڕادەستی حکومەتی تورکیایان بکاتەوە.\nئەو کارەی میتی تورکی لە ڕاگەیاندنەکانی یۆناندا بە مانشێتی “کارە مافیاییەکانی ئێردۆغان وڵاتانی بەڵقانی تێکوەرداوە” و بە پێشکەشکاریی پێشکەشکارە دیارەکانی ئەو وڵاتە گرنگی زۆری پێ دەدرێت.\nڕاگەیاندنەکانی یۆنان باس لەوە دەکەن کە دوای هەوڵی کودەتاکەی ١٥ی تەموزی ٢٠١٦ تورکیا لە هەموو وڵاتان سەرقاڵی کاری دیبلۆماتیی و سیاسیی و هەواڵگرییە بۆ بەرتەسک کردنەوەی کارەکانی بزاڤی خزمەت و دەستگیرکردنی ئەندامانی ئەو بزاڤە.\nیەکێک لە پێشکەشکارە بەناوبانگەکانی ئەو وڵاتە بەناوی (نیکۆس ئێڤانگێلاتۆس):”ئەو مامۆستایانە لە کۆسۆڤۆ دەژیان، بۆ دەبێت لە تورکیا دادگایی بکرێن؟ چییان کردووە؟ ئەوان لە کۆسۆڤۆ کاریان کردووە، هیچی تر لە ئارادا نییە”.\nڕفاندنی ئەندامانی خزمەت برایە ناو کۆبوونەوەکانی پەرلەمانی ئەڵمانیا


(ڕەوانەکراوە لە ڕوانگەی ئیسلام بۆ یەسووعەوە)\nلە ڕوانگەی ئیسلامدا بۆ یەسووع، یەسووع بە عیسا (بەئینگلیزی: Isa، بەعەرەبی: عیسی)، ناودەبرێت کە بریتییە لەو کەسایەیەتییەی کە لە قورئاندا ناوی ھاتووە و بەپێی ئەو کتێبە یەکێکە لە پێغەمبەرانی خودا. ھاوکات بەپێی قورئان، عیسا ھەمان یەسووعە کە دامەزرێنەری ئایینی مەسیحییەتە و ناوەندەکەسایەتی ئەو ئایینەیە، بەڵام بە کۆمەڵێک سیفەتی دیکەوە، وەک ئەوەی کە لە ئایینی ئیسلامدا عیسا لەمرۆڤێک زۆرتر نییە کە پێغەمبەری خودا بووە و خودا بۆ ئیسرائیلییەکانی ناردووە، ھاوکات عیسا بەپێی ئیسلام لە خاچ نەدراوە و ھێشتا نەمردووە و لای خودایە، لەکاتێکدا کە بەپێی ئینجیلەکان و بەپێی ئایینی مەسیحییەت، یەسووع (کەبەپێی بڕوای موسوڵمانەکان ناوی عیسا)یە، بە بروای مەسیحیەت خودا بووە و کوڕی خودا بووە و لەخاچ دەدرێت و دەمرێت.، بۆیە ئەم وتارە دەربارەی ڕووانگەی ئیسلامە بۆ یەسووع.\n٧ سورەتی مەریەم\nلەپێی قورئان، یەسووع بە عیسا ناودەبرێت و پێغەمبەری خودایە و لە شکۆمەندەکانە کە بە "اولی االعزم" ناویان براوە، دایکی ناوی مەریەمی کچی عەمرانە کە خودا ھەڵیبژارد لە ناو گشت ئافرەتانی جیھاندا وە لەڕۆحی خۆی فوی پێدا کرد بە ھۆی جوبرائیلەوە. عیسا لە (بەیتلەحم) لەدایکبووە، بەیت لەحم نزیکە لە قودسەوە. عیسای پێغەمبەر لەسەر لانکە قسەی لەگەڵ خەڵک کردووە لەبەر ئەوەی داوێن پاکیی دایکی بسەلمێنێت. عیسای پێغەمبەر لەقورئاندا ٢٥ جار ناوی ھاتووە وە مەریەمی دایکیشی ٣٤ ناوی ھاتووە. عیسا بەپێی قورئانیش بە مەسیح ناوی براوە لەبەر گەڕانی بەسەر زەویدا[ژێدەر پێویستە]، عیسا تاکوو خۆی بپارێزێت لە فیتنە و ئاژاوە گەڕاوە و لەشوێنێک دانەنیشتووە، لەو دەمەدا جولەکە بەتوندی بەربەرەکانیان دەکرد و درۆیان بەدەمەوە دەکرد و قسەیان بۆ خۆی و دایکی ھەڵدەبەست.\nڕوانگەی ئیسلام بۆ مەریەم · قوتابییەکانی یەسووع لە ئیسلامدا\nمەسحی چاوی کوێری دەکردو چاک دەبویەوە و دەبووە بینەر[ژێدەر پێویستە]\nمەسحی بەسەر بەڵەکێکدا دەکرد و خودا شیفای دەدا و چاک دەبوویەوە[ژێدەر پێویستە]\nلە گەڵ ئەوەشدا کە عیسا لە بیست و پێنج شوێندا لە قورئاندا ناوی ھاتووە، بەڵام زۆر بە ڕێز و ئیحترامەوە دوێنراوە لە کۆمەڵێ عیبارات و دەستەواژەی دیکەی قورئاندا وەک: "کوڕی مەریەم"، یان "مەسیح"، یان "بەندەی خوا"، یان "پێغەمبەری خودا".\nقورئان ڕێز لە عیسا وەکوو پێغەمبەرێک دەگرێت و بە یەکێک لە پێغەمبەرانی خاوەن ھیممەت و عەزیمەت بەرز "اولو العزم" دایناوە و فەرمانی داوە بەموحەممەد کە شوێن پێی ئەوان ھەڵبگرێت و وەک چۆن ئەوان بە ئارام بوون ئەمیش خۆڕاگر و بە ئارام بێ . بە ھیچ شێوەیەک لە ھەموو قورئاندا زەم و سەرزەنشتێکی تێدا نییە بۆ عیسا.\nسورەتێک ھەیە لە قورئان بە ناوی سوورەتی مەریەم کە سوورەتی نۆزدەیەمە لە قورئاندا، ناوی ئەم سوورەتەش ڕێز و ئیحترامێکە بۆ مەریەمی دایکی عیسا.\n^ قورئان سورەتی مریەم\nSimmons، Rabbi Shraga بۆچی جولەکە باوەڕیان بە عیسا نییە\nوەرگیراو لە «https://ckb.wikipedia.org/w/index.php?title=عیسا&oldid=609711»\nئەم پەڕەیە دواجار لە ٢٠:٤٦ی ١٢ی ئازاری ٢٠١٩ نوێ کراوەتەوە.


بەرپرسی لقی 2ی پارتی: رکابەرەکانمان دڵنیادەکەینەوە براوەی یەکەم\nبەرپرسی لقی 2ی پارتی: رکابەرەکانمان دڵنیادەکەینەوە براوەی یەکەم دەبین\nلەلایەن فەرهاد دۆڵەمەری 16/4/2018\nپارتی لە هەولێر پارتی بانگەشەی هەڵبژاردنی دەستپێکرد\nپارتی دیموکراتی کوردستان بانگەشەی هەڵبژاردنی لە هەولێر دەستپێکرد. لەبەردەم سەرکردایەتی، کاندید و ئەندامی حیزبەکەیدا، نێچیرڤان بارزانی، جێگری سەرۆکی پارتی رایگەیاند، چەند پارتی کورسی زیاتر بەدەستبهێنێت، ئەوەندە زیاتر لە بەرژەوەندی خەڵک و ئەزموونی کوردستانە.\nپارتی دیموکراتی کوردستان بە درووشمی "دەستکەوتی زیاتر بۆ کوردستان" بەشداری لە هەڵبژاردنەکانی پەرلەمانی عێراق دەکات. پارتی وەک گەورەترین حیزبی باشووری کوردستان دەیەوێت لە هەڵبژاردنەکانی پەرلەمانی عێراقدا وەک هێزی یەکەم لەسەر ئاستی هێزە کوردستانییەکانی دیکە بمێنێتەوە، ئەوەش بەگوتەی بەرپرسانی ئەو حیزبە.\nئەحمەد کانی، بەرپرسی لقی 2ی پارتی لە هەولێر دەڵێت "ئێمە رکابەرەکانمان دڵنیادەکەینەوە، کە هەموویان برای ئێمەن، کە پارتی ئەمجارەش براوەی یەکەمی هەڵبژاردن دەبێت".\nپارتی قورسایی زیاتری بۆ بانگەشەی هەڵبژاردنەکان خستووەتە سەر هەولێر، ئێستا لەڕێگەی 20 ناوچە و رێکخراوەوە خەریکی بانگەشەیە، تاوەکو سەرنجی زۆرترین دەنگدەر بۆ لیست و کاندیدەکانی رابکێشێت. پارتی لەسەر 16 کورسییەکەی هەولێر کێبڕکێی بۆ بەدەستهێنانی زۆرترین کورسی دەکات.\nپارتی دیموکراتی کوردستان بۆ هەڵبژاردنەکانی ئەمجارەی عێراق 160 کاندیدی لە سەرجەم شار و شارۆچکەکان هەیە، لەو ژمارەیە لە هەولێر 30 کەسی کاندیدکردووە.\nبۆ هەڵبژاردنەکانی خولی چوارەمی پەرلەمانی عێراق، 25 قەوارەی سیاسیی لە هەرێمی کوردستان لەڕێگەی 503 کاندیدەوە کێبڕکێ بۆ بەدەستهێنانی 46 کورسی پەرلەمان دەکەن.\n1892 ژمارەی بینین


نەتەوەی کورد قوربانی تیرۆری نێونەتەوەییە! – Denegkan\nbydengekan\tJanuary 20, 2013\tگشتی\nتیرۆر بە هەر جۆرە کردەوەیەکی ترسهێنەر و تۆقێنەر کە ژیانی خەڵکی سڤیل و مەدەنی بکاتە ئامانج و بخاتە مەترسی دەوترێت. نەتەوەی کورد هەمیشە ژیانی لە ژێرمەترسی تیرۆردا بووە ودەیان و سەدان هاوڵاتی کورد لە ژێر ناوی تیرۆر وکورد بووندا کوژراون. ئەوەی کە لەو پێوەندیەدا بۆئێمە گرینگە و پێداچونەوەی دەبێ بۆ بکەین ئەوەیە کە بۆچی زۆربەی وڵاتانی جیهان لە ئاست تیرۆر وکوشتنی خەڵکی سڤیلی کورد بێدەنگی هەڵدەبژێرن.\nلێرەدا دەتوانین ئاماژە بە گەڵێک هۆکاری ڕون و ناڕون بکەین کە کاریگەری لە سەر هەڵوێستی وڵاتە دەرەکیەکان هەیە، کاریگەرترین هۆکارئەوەیە کە وڵاتانی داگیرکەری کوردستان بەرژەوەندی ئەو وڵاتانە دەپارێزن و ئەوانیش لە ئاست ئەو زوڵم و ستەمە کە لە کورد دەکرێت بێدەنگ دەبن، هاوکات یارمەتی چەک وچۆڵیشیان پێدەکەن و بەم شێوەیە کێشە ئابوریەکانیان چارەسەر دەبێت.\nبەداخەوە ئەم وڵاتانە خۆیان بە پارێزەری مافی مرۆڤ دەزانن، زۆر جار لەو پێوەندیەدا دروشمی زەق و بەرچاو بەرز دەکەنەوە، هاوکات لە هەمبەر مافە سەرەتایەکانی نەتەوەی کورد نەک هەر بێدەنگ دەبن، بگرە بە هەمو شێوەیەک یارمەتی نەیارانی کورد دەدەن بۆ ئەوە کە ئەو نەتەوەیە زێتر بچەوسێتەوە و هەموو جۆرە پێداویستی پێویست بۆ بەرەنگار بونەوەی تەفگەرکەمان دابین دەکەن.\nلە سەدەکانی ڕابردوو دەیان کردەوەی تیرۆرستی و کۆمەڵکوژی دژ بە نەتەوەی کورد ئەنجام دراون، کە ئەگەرهەرکام لەو کردەوە و کۆمەڵکوژیە دژ بە نەتەوەیەکی دیکە ئەنجام بدرایە وەک کۆمەڵکوژی نێونەتەوەیی دەهاتە ئەژمار وهەوڵ بۆ قەرەبوکردنەوەی دەدرا.\nزۆربەی هەرە زۆری سەرکردەکانی کورد لە مێژوودا بە شێوەی گوماناوی تیرۆر کراون و گیانیان لە دەستداوە. بەڵام لە مێژووی نوێ و بەتایبەت لە سەروبەندی کۆتایەکانی شەڕی سارد و شەڕی نێوان ئێران ـ عێراق تیرۆری سەرکردەکانی کورد دیسان سەری هەڵدایەوە.\nهەر وەک ئاگادارن کە لە ڕۆژی ٩ی ١ی ٢٠١٣ سێ ژنە چالاکوان و خەباتگێڕی کورد بەڕێزان سەکینە جانسز یەکێ لە دامەزرێنەرانی پ.ک.ک. و هەروەها فیداڵ دۆغان و لەیلا سۆیلەمەز لە شاری پاریس پێتەختی فەرەنسا بە شێوەیەکی گوماناوی تیرۆر کران.\nئەو تیرۆرکردنەش دەنگدانەوەیەکی گەورەی ساز کرد و خۆپیشاندان و ناڕەزایەتی سەد هەزار کەسی کوردانی ئەورووپا و نێوخۆی وڵاتی بە دوای خۆیدا هێنا و میدیاکانی جیهانیش گرنگی و بایخیان پێدا. هەنوکە دە ڕۆژ بە سەر ڕودانی تیرۆرکردنەکەدا تێپەڕدەبێت کە چی تاکو ئیستا هیچ زانیاریەکی ئەوتۆ کە شیاوی باسکردن بیت بە دەست نەهاتووە.\nزۆر کەس و لایەن قامک بۆ حکومەتی فەرەنسا ڕادەکێشن و پێیان وایە کە فەرەنساش هاوکاری ئەو تیرۆرکردنەی کردووە. چونکە ئەو سێ چالاکوانە کوردە لە یەکێ لە قەڵەباڵغترین شەقامەکانی ئەو وڵاتەدا و لە ژێر چاوی کامێرای جاسوسی فەرەنسا تیرۆر کراون. فەرنساش وەک وڵاتانی دیکەی ئەورووپای و ئەمریکا پ.ک.ک بە ڕێکخراوێکی تیرۆرستی پێناسە دەکەن، هاوکات ئەم وڵاتە بە یەکێ لە دۆستەکانی کورد بە ئەژمار دێت و سۆسیالیستەکان کە دۆستی کوردن حکومەتی ئیستای ئەم وڵاتە بەڕێوە دەبن، بۆیە ئەمە تاکو هەنوکە وەک گۆمانێک لێی دەڕوانن.\nلە چەند ساڵی ڕابردوو بەتاییبەت لەو کاتەوە کە پارتی داد و گەشە پێدان حکومەتی لە تورکیە بەدەستەوە گرتووە دروشمی چارەسەری پرسی کورد لە میدیاکانی ناوچەکە بایخی زۆری پێدەدرێت و سەرکردەکانی ئەم پارتەش و لە سەرەوەی هەموانەوە ئەردۆغان چەندین جار بە ڕونی لە سەر چارەسەری پرسی کورد قسەی کردووە.\nلە ژێر سێبەری سیاسی ئەم پارتەدا بارودۆخی سیاسی تورکیە ئاڵوگۆڕی بە سەردا هاتووە و هەوڵەکان بۆ سەر لە نوێ نوسینەوەی یاسای بنەڕەتی تورکیە مشتومڕی زۆری لێکەوتووەتەوە. هەروەها گوشاری تورکە فاشیستە سکولارەکان نەیتوانیوە بەربەست لە سەر ڕێی سیاسەتەکانی ئوردۆغان پێک بهێنێت.\nلەو پێوەندیەدا پرسی کوردیش بەرەوە کرانەوە ڕۆیشتووە و هەنوکە کوردەکان لە پاش پتر لە هەشتا ساڵ دەتوانن لە ناو ماڵ و لە ناو شار بە زمانی کورد قسە بکەن. بەڵام ئەمە وەک تاکتیک و سیاسەتی ڕۆژی ئاکەپە چاوی لێدەکرێت و چالاکوانانی باکوور پێیان وایە کە ئوردۆغان چارەسەری پرسی کوردی پێ نییە و ئەو توانایەشی تێدا نابیندرێ کە پرسی کورد بەرو چارەسەری بنەڕەتی ببات، هاوکات پارتی داد و گەشە پێدان بەوە تۆمەتبار دەکەن کە پرسی کورد ئاڵۆزتر دەکات و باوەڕی بە پرسی کورد وەک پرسێکی سیاسی نییە و پرسەکە زێتر بە پرسێکی ئابوری و پێکهێنانی چاکسازی لە ژیان و گوزەرانی خەڵکدا دەبینێت.\nهەروەک لە میدیاکان بڵاو کرایەوە و پ.ک.ک. پشت ڕاستی کردەوە کە، هەوڵەکان بۆ گەیشتنە ڕێگە چارەی گونجاو بۆ چارەسەری پرسی کورد لە تورکیە دەستی پێکردووە. هەر لەو پێوەندیەدا دوو نوێنەری کورد لە پارلەمانی تورکیە بە مەبەستی چارەسەری ئەم پرسە سەردانی بەڕێزعەبدووڵا ئۆجەلانیان لە دورگەی ئیمڕاڵی کرد.\nکۆبونەوە و گفتوگۆکان تا ئەو کاتە بەردەوام بون کە هەواڵی تیرۆری ئەم سێ چالاکوانە کوردەی باکور و یەکێ لە دامەزرێنەرانی پ.ک.ک.ە بڵاو کرایەوە.\nزۆر کەس و لایەنی نەیاری چارەسەری پرسی کورد لە تورکیە ئەمە بە کاری خودی پ.ک.ک. دەزانن و وەک ڕوداوێکی ئاسایی چاوی لێدەکەن. هەروەها پێیان وایە کە کێشە نێوخۆیەکانی پ.ک.ک هۆکاری ئەم ڕوداوە بونە. بەڵام ئەم تیرۆر کردنە لەم کات و ساتە ناسکەدا بۆ زۆر کەس پرسیار خوڵقێنەرە.\nئەگەر پێداچونەوەیەک بە تیرۆری سەرکردەکانی کورد لە بەشەکانی دیکەی کوردستان لە لاپەڕەکانی مێژوودا بکەین ئەوا بۆمان رون دەبێتەوە کە تیرۆرەکان لە کاتی گفتۆگۆ یان لە کات و ساتی دۆزینەوەی ڕێگا چارەی سیاسی پرسە کە ڕویداوە. بە بۆچونی من ئەم تیرۆرەش دەچێتە ئەم خانەیە. تیرۆری دوکتۆرعەبدوڵڕەحمانی قاسملو و هەروەها دوکتۆر سەعیدی شەرەفکەندی و سمکۆی شکاک و بگرە دەیانی دیکەش کە لە کاتی دیالۆگ و گفتۆگۆ بە مەبەستی دۆزینەوەی ڕێگا چارەی پرسی کورد ڕویداوە.\nلە وڵاتێکی وەک تورکیە دەیان لایەنی دژ بە چارەسەری پرسی کورد بونیان هەیە و چارەسەری پرسی سیاسی نەتەوەی کورد بە قازانج و بەرژەوەندی خۆیان نازانن. بۆ نمونە، سیستمی جاسوسی و ئەرتەشی ئەو وڵاتە ساڵانە دەیان میلیارد دۆلار لە حکومەت و دەسەڵاتی سیاسی ئەو وڵاتە بە مەبەستی بنبڕ کردنی چالاکییەکانی پ.ک.ک. وەر دەگرن. ئەگەر پرسی سیاسی کورد چارەسەر بکرێت و پ.ک.ک. چالاکیەکانی خۆی ڕابگرێت، ئەو کات ئەو ڕێزەی کە لە ئەرتەش و دەزگای جاسوسی ئەو وڵاتە دەگیردرێت کۆتایی پێدەێت و ئیتر ئەو هەمو بوجە سەرفی ئەو لایەنانە ناکرێت.\nلێرەدا دەبینین کە ئەرتەش و سیستمی جاسوسی تورک واتا میت دژی هەر جۆرە کەم کردنەوەی بۆجە و کەم ڕەنگ کردنەوەیەی دەسەڵاتیانن. (هاوکات ئەگەر بە ڕاستی ئامانج لە تەوەری گفتوگۆکان چارەسەری بێت ئەوا دەبێتە هۆی بەهێز بونی ئاکەپە (پارتە ئیسلامیەکە)، ئەوەش سکولارەکان و ئەرتەش بە تەواوەتی دژ بە هەر جۆرە بەهێز بونێکی ئەم پارتە ڕادەوەستن.\nئەوە زۆر ڕون و ئاشکرایە کە لایەن گەلێک لە تورکیە دژی چارەسەری پرسی کوردن، تیرۆرکردنی ئورزاڵ سەرۆکۆماری ئەو کاتی تورکیە هەر لە ژێر تۆمەتی چارەسەری ئەم پرسە ئاڵۆزە دا بوو. لە لایەکی دیکەش ئەوە تەنیا لە توانای ئەرتەش و میت دایە کە لە ناو قوڵایی خاکی وڵاتێکی دیکە کاری تیرۆرستی ئەنجام بدات و نەیارەکانیان تیرۆر بکەن. بەڵام ئەمجارە یەکێ لەگرینگترین و چالاکترین کەسایەتی ناو پ.ک.ک. تیرۆر کراوە کە لەوانەیە کاریگەری لە سەر ئابووری و چالاکی پ.ک.ک. دا بنێت، ئەگەر لەم نیگایەوە چاو لە ڕوداوەکە بکەین، ئەوا بێگۆمان تیرۆرکردنەکە جیاواز دێتە بەرچاو و شک و گومان بۆ کەس ولایەنێکی دیکە دەچێت.\nشتێکی دیکە کە پێویستە ئاماژەی پێبکەین ئەمەیە کە حکومەتی ئوردۆغان باوەڕی بە چارەسەری پرسی کورد نەبووە و هەر کات چارەسەری ئەم پرسەی هێناوەتە گۆڕێ، بە پێچەوانە دەیان لە چالاکوانان و سیاسەتوانانی کورد دەست بە سەر کردووە و خستوەتە نێو کونجی بەندیخانەکانەوە. بۆیە ئەم گومانەش هەیە کە حکومەتی تورکیە بە یارمەتی ئەورووپا و ئەمریکا بەم کارە هەستابن. تیرۆر کردنی ئەو بازرگانەش لە ڕوسیا ئەوەمان پێ دەڵیت کە پلانێکی نێو نەتەوەی دژ بە تەڤگەری ڕزگاریخوازی کورد لە باکور بەڕێوەیە.\nپێم خۆشە لە کۆتای ئەم وتارەدا ئەوەش ڕون بکەمەوە کە کۆماری ئیسلامی ئێران و ڕژیمی سوریە لە دۆخێکی ئاسایی دا نین کە لە ئاست چارەسەری پرسی کورد لە باکورهەڵوێست وەر بگرن. هەروەها ئەو گومانەشم پێ هەڵەیە کە دەڵێن پ.ک.ک. تیرۆرەکەی ئەنجام داوە. ئەگەر پ.ک.ک. هەڵەیەکی ئەوەندە گەورەی کردەبێت، ئەوا خۆی گۆڕ بۆ خۆی هەڵکەندووە.\nPrevious دەفتەری ئەزموونی خوێندکاران لە پارسەنگی هەڵسەنگاندندا\nNext جه‌سته‌یه‌کی کۆڵه‌وار له قوماشی تریفه


بۆنی خۆشی جگه‌ره – Knwe.org\nسەرەکی » ئەدەب - سێبەر و سایە » بۆنی خۆشی جگه‌ره\nبۆنی خۆشی جگه‌ره\nئه‌لبا دی سیسپیدیس\nله به‌هاری (1944)دا له‌گه‌ڵ هه‌ندێك له هاوڕێیانمدا كه ئه‌وانیش دوورخراوه‌بوون له (ناپۆلی) بووین. پاره‌مان پێ نه‌بوو، كه‌ممان ده‌خوارد و جل و به‌رگی هه‌ژارانه‌مان له‌به‌ر ده‌كرد. تاكه دڵخۆشیی ئێمه مۆڵه‌تی چوونه‌ده‌ره‌وه‌ی عه‌سران بوو، له كاتێكدا ئه‌وانی تر به‌هۆی قه‌ده‌غه‌ی هاتوچۆوه ناچاربوون له ماڵه‌وه بن، هه‌ڵبه‌ته چوونه‌ده‌ره‌وه‌ی ئێمه به‌هۆی ئیشه‌كانمانه‌وه بوو.\nئێمه له‌سه‌ر قادرمه‌كانی مه‌یدانی بچووكی (كالاشیۆن)، له نزیكی گه‌ڕه‌كی (رامپا كپریولی) داده‌نیشتین. له‌و كاته‌دا شار وه‌كو بیابان، چۆڵ و هۆڵ بوو، شاری مردوان بوو رێك وه‌كو (پۆمپی). كاتێ مانگه‌شه‌و بوو هه‌موو شتێك جوان ده‌هاته به‌رچاو. وه‌كو كۆمه‌ڵێ خه‌ڵك وابووین كه له دورگه‌یه‌كدا مابنه‌وه. له ته‌نیشت یه‌كه‌وه داده‌نیشتین، چاومان له ده‌ریا ده‌بڕی و چاوه‌ڕوان بووین. ئه‌و مه‌یدانه بچووك و دڵگیره‌م دێته‌وه یاد. داده‌نیشتین و جگه‌ره‌مان ده‌كێشا. ئه‌و عه‌سره پاكه‌تی جگه‌ره‌كه‌م له گیرفانم ده‌رهێنا و به هێواشی جگه‌ره‌یه‌كم داگیرساند، وه‌كو ئه‌و مرۆڤانه‌ی كه ده‌بێت به‌شێوه‌یه‌ك كات بكوژن. هاوڕێیه‌ك له ته‌نیشتمه‌وه دانیشتبوو، كاتێ بۆنی جگه‌ره‌كه چوو به‌سه‌ریا له‌ناكاو ئاوڕیدایه‌وه و به‌فزوله‌وه پرسی:\n«چ جگه‌ره‌یه‌ك ده‌كێشیت؟»\nوتم: «ئۆڵد گۆڵد. ئه‌مڕۆ شتێكی دیكه‌م ده‌ستنه‌كه‌وت. ده‌ته‌وێت بیكێشیت؟» پاكه‌ته‌كه‌م بۆ درێژ كرد؟\nجگه‌ره‌كه‌ی وه‌رگرت و وه‌كو ئه‌وه‌ی وێنه‌یه‌كی خه‌یاڵیی ببینێت سه‌یرێكی كرد، پاشان دایه‌وه ده‌ستم و وتی:\nسه‌ری نا به‌دیواری ئه‌و شوێنه‌وه كه لێی دانیشتبووین، به هه‌ناسه‌یه‌كی قووڵ و چاوانی داخراوه‌وه دوكه‌ڵی جگه‌ره‌كه‌ی منی هه‌ڵمژییه ناو سییه‌كانییه‌وه و وتی:\n«ماوه‌یه‌كی زۆر بوو بۆنی ئه‌م جگه‌ره‌یه نه‌هاتبووه لووتم. رێك له‌و كاته‌وه كه له ئه‌مریكا ده‌ژیام. بیهێنه‌ره به‌رچاوی خۆت! ئه‌و زه‌مانه بیست و پێنج ساڵ بووم. بۆنێكی تیژی هه‌یه.»\nله كاتێكدا كه جگه‌ره‌كه‌م لێ دوور ده‌خسته‌وه پرسیم:\n«بۆنی جگه‌ره ئازارت ده‌دات؟»\nله كاتێكدا سه‌یری جێگایه‌كی دووری ده‌كرد وتی:\n«نا، نا.» پاشان به بزه‌یه‌كه‌وه قسه‌كه‌ی راست كرده‌وه:\n«زۆر نا. ئه‌و زه‌مانه زۆر عاشقی بووم. ئه‌و جگه‌ره‌ی ئۆڵد گۆڵدی ده‌كێشا. بۆنێكی خۆش و قورسی هه‌یه كه به ئاسانی ده‌ناسرێته‌وه. من چێژم له‌و بۆنه ده‌بینی چونكه ئه‌و ده‌یكێشا.» پرسی:\n«به قسه‌كانم ماندووت ده‌كه‌م؟»\nهه‌میشه به‌و شێوه‌یه پرسیارمان ده‌كرد و ئه‌وی تر وه‌ڵامی ده‌دایه‌وه نه‌خێر به پێچه‌وانه‌وه. به‌بێ هیچ قسه‌یه‌ك رازی بووین به‌وه‌ی هه‌ر كه‌سێك به شه‌وق و زه‌وقه‌وه زه‌مینه‌ی قسه‌كردن سه‌باره‌ت به رابردوو بۆ هاوڕێكانی خۆش بكات. درێژه‌ی به قسه‌كانی دا:\n«له من گه‌وره‌تر بوو ته‌مه‌نی سی و سێ ساڵ بوو. ئه‌و كاته وه‌كو ژنێكی كامڵ ده‌هاته‌به‌رچاوم، له راستیدا ئه‌و كامڵییه‌ی سه‌رنجی راكێشابووم. ده‌یانوت دڵداری زۆر بووه، به‌ڵام من باوه‌ڕم نه‌ده‌كرد. ئه‌و هیچی سه‌باره‌ت به رابردووی خۆی نه‌ده‌وت و له‌باره‌ی ژیانی ئێستاشییه‌وه كه‌م قسه‌ی ده‌كرد. ئه‌و نهێنیپارێزییه‌شی وه‌كو باقی خاسیه‌ته‌كانی دیكه‌ی سه‌رنجی راده‌كێشام. به‌لای منه‌وه خوو و نه‌ریتی به‌رز بوو. هه‌میشه هه‌وڵم ده‌دا لاسایی بكه‌مه‌وه. ئه‌و خواردنه‌وانه‌م به‌لامه‌وه باش بوو كه ئه‌و حه‌زی لێیان بوو. ته‌نانه‌ت كاتێ قسه‌م ده‌كرد پشتم به قسه‌كانی ئه‌و ده‌به‌ست. ده‌مه‌ویست زه‌ماوه‌ندی له‌گه‌ڵ بكه‌م. پێم وابوو هه‌رگیز ناتوانم ژنێكی دیكه‌م خۆش بوێت، ناتوانم به‌بێ ئه‌و بژیم. ده‌زانیت ئیتر ئه‌و شتانه‌یه كه ئێمه‌مانان له ته‌مه‌نی بیست و پێنج ساڵیدا باوه‌ڕمان پێیان هه‌یه.»\nبه بزه‌یه‌كه‌وه سه‌رم راوه‌شاند. به‌رده‌وام بوو:\n«رووداوه‌كان كۆتاییان دێت و ده‌ستپێده‌كه‌نه‌وه. سه‌یره من هێشتا بیر له‌و ده‌كه‌مه‌وه، ئه‌گه‌رچی ئێستا زیاتر كامڵتر بووم. سه‌ره‌ڕای هه‌موو ئه‌و فرت و فێڵانه‌ی له زه‌مانه‌م دیوه هێشتا باوه‌ڕم به هه‌ستی پاك و بێگه‌رد و به‌های جوان و هه‌میشه‌یی هه‌یه. ئه‌مه مایه‌ی سه‌رنج نییه؟ به‌ڕاست باسی چیمان ده‌كرد؟»\n«ئه‌و جگه‌ره‌ی ئۆڵد گۆڵدی ده‌كێشا.»\n«هه‌میشه ئه‌و جگه‌ره‌یه‌ی ده‌كێشا. له كاتێكدا كه‌سانێكی كه‌م ئه‌و جگه‌ره‌یه ده‌كێشن، منیش خووم به كێشانی ئه‌و جگه‌ره‌یه‌وه گرت بۆ ئه‌وه‌ی كاتێ پێكه‌وه بووین پێشكه‌شی بكه‌م. ماوه‌یه‌كی زۆر پێكه‌وه بووین. باوه‌ڕم وابوو منی خۆش ده‌وێت. ئێستا له مانای زۆر شت تێده‌گه‌م.» بێده‌نگ بوو تێفكری. پرسیم:\n«ئه‌و شتانه چین؟»\n«نازانم. ئه‌و رازه زۆر و زه‌وه‌ندانه‌ی ده‌وریان دابوو. جار به‌جارێ سه‌فه‌ری ده‌كرد به‌بێ ئه‌وه‌ی به من بڵێت و بڵێت بۆ كوێ ده‌چێت، یان چه‌ند رۆژێك گۆشه‌گیر ده‌بوو، حه‌زی نه‌ده‌كرد هیچ كه‌سێ ببینێت. ده‌یوت ماندووه یان شه‌قیقه‌كه‌ی بۆ هاتۆته‌وه. من به پێچه‌وانه‌وه هه‌میشه خوو و خده‌یه‌كی باشم هه‌بوو. ناسكیی ئه‌و حولحولی بوون و مه‌زاجی بوونه تایبه‌ته به‌و جۆره ژنانه. ئه‌و ژنه سه‌ڵتانه‌ی جیاواز بوون له‌و كچانه‌ی پێشان ناسیبوومن. له‌گه‌ڵیاندا ده‌چووم بۆ تێنس یان بۆ كۆڕ و كۆبوونه‌وه‌ی كه‌یف و سه‌ما و هه‌میشه خۆشحاڵ بوون. ئه‌و حه‌زی ده‌كرد خۆشه‌ویستیی كه‌سانی دی به‌ده‌ستبهێنێت. من به‌ده‌ست ئه‌م مه‌سه‌له‌یه‌وه ئازارم ده‌چێشت به‌ڵام ئه‌وم به تاوانبار نه‌ده‌زانی، ئه‌وه كه‌سانی تر بوون كه وازیان لێنه‌ده‌هێنا. یه‌كێك له هاوڕێكانم كه پیاوێكی په‌نجا ساڵ و پسپۆڕێكی شاره‌زا و زۆر ده‌وڵه‌مه‌ند بوو، عاشقی بوو. هاوڕێكه‌م سه‌باره‌ت به په‌یوه‌ندی نێوانمان هیچی نه‌ده‌زانی. ئێمه هه‌وڵمان ده‌دا ئه‌م په‌یوه‌ندییه له كه‌سانی دی بشارینه‌وه، چونكه ئه‌و كه‌سێكی ناسراو بوو. هاوڕێكه‌ی من له‌سه‌ر عه‌شقه‌كه‌ی سوور بوو منیش نه‌مده‌توانی گوێی پێنه‌ده‌م. له هه‌مانكاتدا دڵنیا بووم له‌وه‌ی گوناهی نییه. من باوه‌ڕم به وه‌فاداریی و عه‌شقی ناخی دڵداره‌كه‌م و له هه‌مانكاتدا باوه‌ڕیشم به متمانه‌ی هاوڕێیه‌تی هه‌بوو. ده‌مزانی ئه‌گه‌ر هاوڕێكه‌م ئاگای له عه‌شقی ئێمه بێت له‌وه زیاتر پێداگریی ناكات. نه‌مده‌توانی له‌گه‌ڵ هاوڕێكه‌مدا به‌ربه‌ره‌كانێ بكه‌م چونكه ئه‌و له من به‌قوه‌تتر بوو، هه‌ڵبه‌ته نه‌ك له‌به‌ر ئه‌وه‌ی زۆر ده‌وڵه‌مه‌ند بوو، به‌ڵكو له‌به‌رئه‌وه‌ی گوێی به‌و ئازاره نه‌ده‌دا كه من ده‌مچێشت. گوڵی بۆ ده‌نارد و ئه‌مه‌ش ببووه ئیشی هه‌میشه‌یی هاوڕێكه‌م. دڵداره‌كه‌م هەمیشە تووڕه بوو، زیاتر له جاران به‌ده‌ست شه‌قیقه‌وه ده‌یناڵاند. هه‌ستم ده‌كرد به‌بێ ئه‌وه‌ی من وریایی بكه‌م رووبه‌ڕووی مه‌ترسی ده‌بێته‌وه و ئیتر سه‌ره‌ی منه داكۆكیی لێ بكه‌م. بڕیارمدا بڕۆم بۆ لای هاوڕێكه‌م و قسه‌ی له‌گه‌ڵ بكه‌م.»\nسه‌ری بادا و بزه‌یه‌كی هاتێ. به‌لامه‌وه بڕیارێكی لۆجیكی بوو. به‌رده‌وام بوو:\n«ته‌له‌فۆنم بۆ هاوڕێكه‌م كرد و وتم به نیازم سه‌ردانت بكه‌م، یه‌كسه‌ر فه‌رمووی لێكردم بچم بۆ شوێنی ئیشه‌كه‌ی. سه‌رقاڵ بوو. ناچار بووم چاوه‌ڕێی بكه‌م. به ساویلكه‌ییه‌وه وابیرم ده‌كرده‌وه ئه‌مه باشترین رێگه‌ی سه‌لماندنی وه‌فاداریمه بۆ دڵداره‌كه‌م. ئه‌ركی سه‌رشانم بوو به نرخی گیانیشم بێت داكۆكی له نهێنی نێوانمان بكه‌م. ئه‌وسا ئاوا بیرم ده‌كرده‌وه. حه‌قم بوو، ژیانی نه‌فره‌تیی ناچارمان ده‌كات گه‌لێ سازش بكه‌ین و ده‌مانگه‌یه‌نێته ئه‌و خاڵه‌ی ئێستا تیایداین، لێره‌دا ته‌نیا تاریكی هه‌یه. ئه‌گه‌ر هیوامان به خاڵی ده‌ستپێكردنه‌وه نه‌بوایه، ئێستا مردبووین.»\nكه‌مێك وه‌ستا و ده‌ستیپێكرده‌وه:\n«نیو سه‌عات چاوه‌ڕێم كرد. ئه‌و شتانه‌م دووباره ده‌كرده‌وه كه به‌نیاز بووم بیانڵێم. بیر و خه‌یاڵی خۆمم به لێبوورده‌یی هاوڕێكه‌م ئارام ده‌كرده‌وه، بێگومان برایانه یه‌كمان له باوه‌ش ده‌كرد و له‌یه‌ك جیاده‌بووینه‌وه. فرمێسك له چاوانما قه‌تیس مابوو، بیرم له قووڵیی هاوڕێتیمان ده‌كرده‌وه. له راستیدا نازانم بۆچی هه‌موو ئه‌م شتانه‌ت بۆ باس ده‌كه‌م.»\n«به‌رده‌وامبه، ئێ چی بوو؟»\n«به شێوازێكی به ویقارانه و باوه‌ڕبه‌خۆبوونی كه‌سانی كامڵه‌وه كه مایه‌ی سه‌رنجم بوو هات به‌پیرمه‌وه و داوای لێبووردنی كرد له‌وه‌ی چاوه‌ڕێم كردووه. حه‌زم ده‌كرد وه‌كو ئه‌و بم. به‌ڵام بیركردنه‌وه‌ی دڵداره‌كه‌م سه‌ره‌ڕای هه‌موو كاڵییه‌كانی لاویم منی خۆش ده‌ویست ئه‌و هه‌سته‌ی له‌لام ده‌جووڵاند كه قه‌دری خۆم بزانم. من هه‌میشه له‌گه‌ڵ دوودڵیی و گومانه‌كانی خۆمدا له جه‌نگدا بووم و ئه‌وه‌ی كه ره‌فتاره‌كانم سه‌قامگیر نه‌بوون له بێ ئه‌زموونیمه‌وه سه‌رچاوه‌ی ده‌گرت. له هه‌ڵبژاردنی جل و به‌رگه‌كانمدا هه‌ڵه‌م ده‌كرد. هه‌میشه به‌دوای شتێكی تازه‌دا وێڵ بووم كه له هاوڕێكانم جیام بكاته‌وه و كه‌سێتیم ئاشكرا بكات. به‌پێچه‌وانه‌وه، دڵداره‌كه‌م هه‌میشه هه‌مان جگه‌ره‌ی ده‌كێشا، خواردنی تایبه‌تی ده‌خوارد. هاوڕێكه‌م جل و به‌رگی زۆری هه‌بوو، به‌ڵام هه‌میشه دوو مۆدیل بوون. بۆینباخی یه‌ك ره‌نگی ده‌به‌ست. به رای من ئه‌و یه‌كڕیتمی و دڵنیایی ئه‌نگۆساكسۆنییه‌ی سه‌رچاوه‌ی سه‌ره‌كی هه‌موو هێز و قوه‌تیان بوو، لای من مایه‌ی ستایش بوون. هاوڕێكه‌م پرسی: « حه‌زده‌كه‌ی شتێك بخۆیته‌وه؟» ده‌بوو شه‌هامه‌تی ئه‌وه‌م هه‌بێت پێ له لاوازیی خۆم بنێم و داوا له هاوڕێكه‌م بكه‌م له دڵداره‌كه‌م دوور بكه‌وێته‌وه، به‌ڵام وێڕای ئه‌وه‌ی ژنه‌كه له‌ناو ده‌ستی مندا بوو و هاوڕێكه‌شم ئاگری تێبه‌ر ببوو بۆی و هه‌ستم به باڵاده‌ستییه‌كی شیرین ده‌كرد. به‌دوای رسته‌یه‌كدا وێڵ بووم بۆ ئه‌وه‌ی له رێگایه‌وه ده‌ست به بابه‌ته‌كه بكه‌م. وام هه‌ست ده‌كرد له‌و به‌قوه‌تترم چونكه ئه‌و كه‌سه‌ی ژنه‌كه هه‌ڵیبژاربوو، من بووم. به چاوی به‌زه‌ییه‌وه سه‌یری هاوڕێكه‌مم ده‌كرد. ئیتر له ره‌فتاری به ویقارانه‌ی نه‌ده‌ترسام كه پێكی پێشكه‌ش ده‌كردم. به‌رامبه‌رم دانیشت و وتی: «باشه، گوێم لێ گرتوویت.» ئێستا كه له‌گه‌ڵ تۆ قسه ده‌كه‌م به روونیی هه‌موو دیمه‌نه‌كانم دێته‌وه پێش چاو، رێك وه‌كو ئه‌وه‌ی هه‌موو شتێك دوێنێ روویدابێت. هاوڕێكه‌م ده‌ستی كرد به گیرفانیدا و وتی: «جگه‌ره ده‌كێشیت؟» و پاكه‌تی جگه‌ره‌كه‌ی بۆ درێژكردم. ئۆڵد گۆڵد بوو.»\nبێده‌نگیی باڵی به‌سه‌رماندا كێشا. ئه‌و قنگه‌جگه‌ره‌یه‌م فڕێدایه عه‌رده‌كه كه په‌نجه‌می سووتاند، به‌هێواشی به پێڵاوه‌كانم كوژاندمه‌وه. درێژه‌ی به قسه‌كانی دا:\n«پێش ئه‌وه قه‌ت نه‌مدیبوو ئۆڵد گۆڵد بكێشێت. رقم له‌و ژنه بوو. هاوڕێكه‌م وتی: «باشه؟» بزه‌یه‌كی كاڵم بۆ كرد و وتم: «زۆر دره‌نگه. ئیتر كاتم نییه.» ئه‌وه‌م روون كرده‌وه ناتوانم له‌وه زیاتر بمێنمه‌وه و ئه‌م قسه و باسه زۆر ده‌خایه‌نێت. هاوڕێكه‌م جارێكی تر داوای لێبووردنی كرد سه‌باره‌ت به‌وه‌ی چاوه‌ڕێم كردووه و به ریتمێكی موئه‌ده‌بانه، به‌بێ ئه‌وه‌ی گوێ به هیچ بدات و له كاتێكدا رێك وه‌كو دڵداره‌كه‌م ته‌واو خۆی كۆنترۆڵ كردبوو وه‌ڵامی دایه‌وه: «هه‌ڵبه‌ته ته‌واو ده‌رك به‌وه ده‌كه‌م و لێت تێده‌گه‌م.» له‌سه‌ر ئه‌و مێزه كورته‌ی له نێوانماندا بوو چاوم به بریق و باقی پاكه‌ته جگه‌ره‌كه‌ی كه‌وت. له ناخما هه‌ستم به تووڕه‌ییه‌كی زۆر ده‌كرد كه نه‌مده‌توانی كۆنترۆڵی بكه‌م. ده‌ترسام ئارامیی خۆم له ده‌ست بده‌م. ده‌هری ببم و كرده‌وه‌یه‌كی توندوتیژانه‌م لێ بوه‌شێته‌وه یان نه‌توانم به‌ر به لافاوی فرمێسكه‌كانم بگرم كه هێرشیان بۆ چاوانم ده‌هێنا. ده‌مه‌ویست وا خۆم نیشان بده‌م كه به‌سه‌ر خۆمدا زاڵم و عاقڵم. گه‌یشتمه سه‌ر شه‌قامه‌كه، یه‌كێك بوو له شه‌قامه گه‌وره و قه‌ره‌باڵغه‌كانی نیویۆرك. ئاره‌زووی زۆری جگه‌ره‌كێشان له‌ناخما بێدادی ده‌كرد. پاكه‌تی جگه‌ره‌كه‌م له گیرفانم ده‌رهێنا، به‌ڵام زوو په‌شیمان بوومه‌وه. جگه له ئۆڵد گۆڵد شتێكی دیكه‌م پێ نه‌بوو.»\nدوا رسته‌ی به توانجێكی تاڵه‌وه گوت.\n«ئه‌ی ژنه‌كه چی به‌سه‌ر هات؟»\n«ئیتر نه‌مدییه‌وه، به‌دواشیدا نه‌گه‌ڕام، وتم زۆر گه‌نج بووم، ئه‌ویش هیچ هه‌واڵێكی له‌باره‌ی خۆیه‌وه به من نه‌گوت. داوام كرد بگه‌ڕێمه‌وه بۆ ئیتالیا و ژیانێكی تازه‌م ده‌ستپێكرد.»\nبه بزه‌یه‌كه‌وه وتم: «له‌به‌ر خاتری چه‌ند جگه‌ره‌یه‌ك…»\nبه‌پێكه‌نینه‌وه وتی: «پێم وایه هێشتا عاقڵ نه‌بووم، هه‌ر له‌و قۆناغه‌دا ماومه‌ته‌وه. هێشتا دوودڵیی و گومان و بێسه‌ر و به‌ری له ناخمدا هه‌یه، پێویستم به یارمه‌تیی و ئیراده‌یه‌ك هه‌یه بۆ رزگاربوون له نائومێدیی. ئه‌مڕۆش هه‌وڵ ده‌ده‌م له به‌رامبه‌ر سووكایه‌تیی و شكسته تازه‌كاندا، خۆم به ویقار و خوێنسارد نیشان بده‌م، رێك وه‌كو ئه‌و رۆژگاره له‌به‌رامبه‌ر جگه‌ره‌كانی ناو پاكه‌ته پڕ بریق و باقه‌كه‌دا.»\nبه ریتمێكی پڕ توانجه‌وه وتی: «به‌ڵام به ویژدانه‌وه جگه‌ره‌یه‌كی باش بوو، جگه‌ره‌یه‌كم بده‌رێ. «\nجگه‌ره‌كه‌ی داگیرساند، به بێده‌نگیی ماینه‌وه و ئه‌و جگه‌ره‌كه‌ی كێشا. له‌گه‌ڵ یه‌كه‌م مژدا ئیتر ئه‌و گه‌شانه‌وه‌یه‌م له روخساریدا نه‌دی، چونكه جگه‌ره‌كه‌ی به داگیرساویی له‌سه‌ر به‌ردرێژی مه‌یدانه‌كه فڕێدابوو.


سه‌ربازانی که‌نه‌دا دوو جاری دیکه ده‌که‌ونه شه‌ڕه‌وه له دژی چه‌کدارانی داعش\nهێزی تایبه‌تی که‌نه‌دا دوو جاری دیکه له دژی چه‌کدارانی داعش له باکوری عێراق به‌شه‌ڕهاتوون، به‌ڵام حکومه‌تی که‌نه‌دا نکوڵی ده‌کات هێزه‌کانی به‌شـداری شه‌ڕه‌کان بکه‌ن.\nپـێشـتریش هه‌ر له‌م مانگه‌دا سه‌ربازانی که‌نه‌دا که‌وتنه شه‌ڕه‌وه له‌گه‌ڵ چه‌کدارانی داعش پاش ئه‌وه‌ی درانه به‌ر خومپاره و به دۆشکه ته‌قه‌یان لێکرا له‌و کاته‌ی سه‌رقاڵی مه‌شقپـێـکردن بوون له هێڵه‌کانی پـێشـه‌وه‌ی شه‌ڕه‌که‌دا. ئه‌مه‌ش یه‌که‌م شه‌ڕی زه‌مینی هێزێـکی ڕۆژئاوایی بوو له دژی چه‌کدارانی داعش.\nپـۆڵ فۆرگێت کاپتنی هێزی ده‌ریایی که‌نه‌دا ڕۆژی دووشه‌ممه گوتی دوو شه‌ڕی دیکه‌ی له‌و جۆره هه‌فته‌ی ڕابردوو ڕوویان دا و له هه‌ردوو شه‌ڕه‌که‌شدا سه‌ربازه‌کان بۆ به‌رگریکردن له خۆیان شه‌ڕیان کردبوو.\nکه‌نه‌دا 69 سه‌ربازی هێزی تایبه‌تی خۆی له‌گه‌ڵ هێزه‌کانی پـێشـمه‌رگه له هه‌رێمی کوردسـتانی عێراق هه‌یه و حکومه‌تی که‌نه‌دا ده‌ڵێت ئه‌و سه‌ربازانه ته‌نها ڕۆڵی ڕاوێژکار بۆ هێزه کوردیـیه‌کان ده‌بینن. جه‌نه‌ڕاڵێـکی که‌نه‌دی گوتویه‌تی 80% ی مه‌شق و ڕاهێنانه‌کان له پشـته‌وه‌ی به‌ره‌کانی جه‌نگن و ته‌نها 20% ی له به‌ره‌کانی پـێشه‌وه ده‌کرێن.\nئه‌م ئه‌فسه‌ره‌ی له‌شـکری که‌نه‌دا گوتیشی دوو هه‌فته له‌مه‌وبه‌ر سه‌ربازه که‌نه‌دیـیه‌کان یارمه‌تی هێزه کوردیـیه‌کانیان دابوو له ئاڕاسته‌کردنی فڕۆکه‌کانی هاوپه‌یمانان له بۆردومانکردنی شوێنه‌کانی داعش، ئه‌مه‌ش دووچاری مه‌ترسـیـیان ده‌کات به‌و پـێیه‌ی له به‌ره‌کانی شه‌ڕ نزیک ده‌بنه‌وه.


دابەزینی بەهاى تورکیا - IUVMPRESS\nدابەزینی بەهاى تورکیا\nدامەزراوەی هەڵسەنگاندنی ئیعتبار کە ئیعتباری ئابووریی وڵاتان دیاری دەکا، پلەی ئیعتباریی تورکیای کەم کردووە کە دوو پلە لەخوار ئاستی پێویست بۆ سەرمایەنانەوەیە. بەم کارە، پلەی ئیعتباریی تورکیا کەوتە ریزی وڵاتانی بەرازیل، کرۆڤاسیا وکاستاریکا و بەهای لیری تورک جارێکی دیکە دابەزی.\nکریستیەن لیندۆ، شرۆڤەکاری دامەزراوەی مودی لەڕاپۆرێکدا نووسی کە سیاسەتەکانی رەجەب تەییب ئەردۆغان سەرۆک کۆماری تورکیا، ئامانجی کورت ماوە پێوشوێن دەگرێ و چاکسازییە ئابووریەکان و سیاسەتە دراڤییەکانی خستووەتە ژێرکارتێکەری. ئەو پرسە لەگەڵ بابەتی وەک، هەڵاوسانی باڵا و نوێکرانەوەی دۆخی نائاسایی لەو وڵاتە پاش کودەتا بێ سەرەنجامەکە، کاری کردۆتەسەر ئەو وڵاتەو قەیرانی قەرزی خرابتر بووە.\nبەبڵاوکرانەوەی ئەو هەواڵە، بەهای لیر بە ٤. لەسەتا داکشان گەیشتە ٣.٨٠٩ لیر لەهەمبەر هەر دۆلارێک. لیری تورکیا لەسەرەتای ئەمساڵەوە لەگەڵ داکشان بەرەو ڕووبووە.\nدۆخی عفرین بە دانوستانی ئەنکەرە و دیمەشق چارەسەر دەبێت\nئەردۆغان بۆ بەشداری کردن لە وتووێژەکانی سێ لایەنەی ئێران – تورکیا – ڕوسیا سەفەر دەکات بۆ تەورێز\nئەردۆغان: هەڵوێستمان ناگۆڕین\nئەردۆغان: ئامادەین سزای لەسێدارەدان لە تورکیا وەگەڕبخەینەوە\nوشداری تورکیا بە ئەمریکا: هەنگاوی هاوشێوە هەڵدەگرین\nئەردۆغان بڕیارێک بۆ ڕادیۆ و تەلەفزیۆنەکانی تورکیا دەردەکات\nدوایین زانیاری لەبارەی دۆسیەی قەشە ئەندرۆ برۆنسن\nئەردۆغان دەڵێت من و پوتین باشترینین


100 پرسیار و وەلام لەم بواری کومپیوتەر و ئەنتەرنێت - Yeane.Org ماڵپەری یانی\nسلاو هاورێیان من وەک ئەدمین #Hemin_Michael بەڵێنم پێتان دابوو کە من نزیکەی ١٠٠ پرسیار کۆ بکەمەوە لەگەڵ هەموو وەلامەکانیان، چونکە زوربەی ئەو پرسیاراناەی لە پەیجە دەکرێن دووبارەن هەر ٣ تا ٤ کەس تەنها یەک پرسیار دەکەن بەمەش کارەکەمان هەمو بوئێوە و ئێمە ئاسانتر دەبێ…\nپرسیار و وەڵامەکان:-\nپ1/ چۆن هەژماری Apple ID دروست بکەم ؟\nو/ روونکردنە و ڤیدیوی فێرکاری…\nپ2/ چۆن ویندوز 7 خێرا بکەم ؟\nو/ ڤیدیو فێرکاری…\nپ3/ چون بزانم کومپیوتەرکەم ڤایروسی گرتووە پاشان بسڕمەوە ؟\nپ4/ چۆن ناوەکەم لەگەث پوستی پەیج “شین” بکەم ؟\nپ5/ چون کێشەکانی کومپیوتەرکەم چارەسەر بکەم ؟\nپ6/ لیست لە فەیسبووک چیە ؟ چون بەکاردێت ؟ چون دروستە کرێت ؟\nپ7/ چۆن ڤیدیو یوتیوب و فەیسبووک دابەزێنم بی بەرنامە ؟\nپ8/ چون زمانی فەیسبووکەکەم بکەمە کوردی ؟\nپ9/ چون لە بەرنامەی photoshop بە کوردی بنووسم ؟\nپ10/ چۆن ئەپدەیتی ویندەزەکەم رابگرم ؟\nپ11/ چۆن لۆکال دیسکەکەم بشارمەوە ؟\nپ12/ چۆن partition بو ویندوزەکەم دابنێم ؟\nپ13/ چون لۆگۆ دروست بکەم ؟\nپ14/ چون لۆگۆ دروست بکەم ؟ دووەم.\nپ15/ فۆرماتکردنی کومپیوتەر و دابەزاندنی ویندوز 7 ؟\nپ16/ فۆرماتکردنی کومپیوتەر و دابەزاندنی ویندوز 8 ؟\nپ17/ جون زانیاریەکانی موبایلەکەم کە سیستەمی ئەندریدە backup بکەم ؟\nپ18/ بەرنامەیەکی بەهیزم دەوێ بۆ گەراندنەوەی وێنە سراوەکان ؟\nو/ بەرنامەی Recuva File recovery تکایە لیرە دابگرە:\nپ19/ بەرنامەیەکی بەهیزم دەوێ بو کونڤیرت کردن ؟\nو/ بەرنامەی Format Factory تکایە لێرە دابگرە:\nپ20/ بەرنامەیەکی بەهێز بو داگرتنی هەموو جۆرە ڤیدیو فایل و وێنە ؟\nو/ بەرنامەی internet download manager تکایە لێرە دابگرە:\nپ21/ چۆن ڤیدیوەکانی یوتیوب دابگرم ؟\nو/ بەرنامەی Free YouTube Downloader تکایە لێرە دابگر:\nپ22/ چۆن کومپیوتەرکەم لە فایلی زیادە رزگار بکەم ؟\nو/ بەرنامەی CCleaner تکایە لێرە دابگرە:\nپ23/ کیبوردی کوردیم دەوێ ؟ بو نووسین.\nو/ کیبوردی کورد لیرە دابگرە:\nپ24/ هەندێ فونتی کوردیم دەوێ ؟\nو/ فونتەکان لیرە دابگرە:\nپ25/ چون برۆمە ناو کومپیوتەری هاوریکەم بەمەبەستی یارمەتی بدەم ؟\nو/ سەیری ئەم بابەتەی پەیج بکە:\nپ26/ چون خوم لەو ڤایروسانە بپارێزم کە لە ریگای فلاشەوە دینە ناو کومپیوتەرەکەم ؟\nو/ بەرنامەی usb disk security بەکاربینە، داگرتن:\nپ27/ چون لینکە زور دریژەکان بتوانم کورتیان بکەمەوە ؟\nو/ دەتوانی لینکە درێژە کان لیرە کورتیان کەیتەوە:\nلینکە درێژەکە لە خانەکە دابنێ, دواتر کلیک لە shorten URL بکە.\nپ28/ چون بتوانم هەموو زانیاریەکانی کومپیوتەرکەم بدوزمەوە ؟\nو/ بە بەکارهینانی بەرنامەی CPU-Z لێرە دابگرە:\nپ29/ گۆرینی فایلی word بۆ فایلی PDF بەبی بەرنامە ؟\nو/ دەتوانی هەر لە ئۆفیسی 2013 خوی تێدایە لە کاتی سەیڤ کردن.\nدەشتوانی بە online بیکەیت لە رێگای ئەم سایتەوە:\nپ30/ بەرنامەیەکم دەوێ بو جوانکردنی وێنە جگەلە فوتوشوپ ؟!\nو/ بەرنامەی fotor بەکاربگێنە:\nپ31/ چون وێنەکانم بکەم بە بەرنامە ؟\nو/ بەرنامەی photoinstrument بەکاربینە، داگرتن:\nپ32/چۆن شاشەی کومپیوتەرکەم ریکورد بکەم ؟\nو/ بە بەکارهێنانی بەرنامەی Camtasia تکایە لیرە دابگرە:\nپ33/چۆن بزانم کومپیوتەرێکی تر لەسەر خەتەکەمە ؟\nو/ بەکارهینانی بەرنامەی wireless network watcher تکایە لێرە دابگرە:\nپ34/ چون بتوانم سایتە سێکسیەکان دابخەم لای خوم بە بەرنامە ؟\nو/ بە بە کارهینانی بەرنامەی anti-porn لێرە دابگرە:\nپ35/ چۆن رێکلامەکانی سەر براوسەرەکەم ( google chrome ) لاببەم ؟\nو/ ئەپی Adblock بو براوسەرەکەت زیاد بکە، لیرە دابگرە:\nپ36/ چون IP کومپیوتەرکەم بگۆرم ؟\nو/ بەکارهینانی بەرنامەی hotspot shield دابگرە:\nپ37/ چۆن فایل و فۆلدەرەکان بشارمەوە ؟\nو/ کلیکی لای راستی لەسەر فوڵدەرەکە بکە دواتر لە خوارەوە hidden پاشان ok بکە.\nپ38/ چۆن فایلە شاراوەکانی ویندوز بگەرێنمەوەیان دووبارە ببینمەوە ؟\nو/ برو سەر start دوار بنووسە folder option پاشان لە بەشی سەرەوە view هەلبژێرە، ئیستا خانەی show hidden file. folders, and driver دیاری بکە و OK بکە.\nپ39/ تکایە بەرنامەی iToolsــم پیویستە ؟\nپ40/ چٶن پاسورد بو فایلی وینرار دانێم ؟\nپ41/ ئەو بەرنامانە چین کە بەرنامەی کومپیوتەر دروستدەکەن ؟\nو/ بە بەکارهینای بەرنامەی visual basic یان Java یان ++C.\nپ42/ چون پاسورد بو سەر فایلی word دابنێم ؟\nپ43/ چۆن ویندوزی وەهمی دابنیم؟ بە بەرنامە.\nو/ بە بەکارهێنانی بەرنامەی vmware workstation دابگرە:\nپ44/ بەرنامەیەک بو ریکوردکردنی شاشە galaxy ؟\nو/ بەرنامەی Screen Recorder دابگرە:\nپ45/ چون ولاتەکەم بگۆرم بە چ بەرنامەیەک ؟\nو/ بەکارهێنانی Hola Internet better داگرتن:\nپ46/ چون خۆم بپارێزم لە لینکە ترسناکەکان ؟\nو/ بە بەکارهینانی ئەپی Dr.Web بو براوسەری گووگل کرۆم، دابگرە:\nپ47/ چۆن وێنە لە شاشەی کومپیوتەرەکم بگرم ؟\nو/ برۆ سەر start دواتر لە search بنووسە “Snipping tool” کلیک بکە و قەبارەی شاشەکە دیاری بکە پاشان سەیڤ بکە.\nپ48/ چۆن وێنەکانم بکەمە سەر شێوەی کارتوون ؟\nپ49/ چۆن هەموو هاورێکانم بانگێشتی پەیجەکەم بکەم ؟\nو/ ئەم ئەپە بو براوسەرەکەت زیاد بکە:\nپ50/ بەرنامەیەکم دەوێ بو خێراکردنی کومپیوتەرەکەم ؟\nو/ بەرنامەی Advanced SystemCare Free بەکاردیت بو خێراکردنی کومپیوتەر، دابگرە:\nپ51/ بەرنامەیەکم دەوێ دەستکاری وێنە ؟\nو/ بەرنامەی paint.net بەکاردیت بو دەسکاریکردن، دابگرە:\nپ52/ چۆن ویندوز حەوتەکەم چاڵاک بکەم ؟\nو/ بەرنامەی Windows loader دابگرە:\nدواتر کە تەواو بو کومپیوتەرکەت restart بکە و تەواو.\nپ52/ چۆن فلاشەکەم فۆرمات کەم ؟\nو/ فلاشەکەت بخەرە سەر کومپیوتەر پاشان لە my computer کلیکی لای راست لەسەر بکە format هەلبژێرە سەح لە quick format بدە و لە کۆتای کلیک لە format چاوەرێ بکە تا تەواو دەبێت و ok بکە.\nپ53/دوگمەی ستارتم دەوێ بو ویندوز 8 windows ؟\nو/ بەرنامەی classic shell لێرە دابگرە:\nپ54/ چون فایلەکانم بە خێراترین شێوە کوپی بکەم ؟\nو/ پیویستە بەرنامەی teracopy بەکاربێنی. لێرە فیربە لەگەل لینکی داگرتن:\nپ55/ بەرنامەیەکی بەهیزم دەوێ بو دابەزاندنی ڤیدیو یوتیوب سیستەمی ئەندروید ؟\nپ56/ چون ویندوزەکەم Repair بکەم ؟\nپ57/ چۆن ئەکاونتی فەیسبووکەکەم بسرمەوە ؟\nو/ لەم لینکە دەتوانی کارەکەت ئەنجام بدەی:\nپ58/ چون فایلەکانم لە سایتی 4shared بەرزبکەمەوە ؟\nپ59/ جون فایلەکانم لە سایتی mediafire بەرزبکەمەوە ؟\nپ60/ گۆرینی رەنگی فۆلدەرەکان ؟\nو/ تکایە بەرنامەی Folder Colorizer بەکاربینە، داگرتن:\nپ61/ چون وێنەکانم بکەمە کێشراو ؟\nپ62/ چۆن بزانم پاسوردەکەم باشە یان نە ؟\nو/ سەردانی ئەم ماڵپەرە بکە و پاسوردەکەت لێبدە بوت دیاری دەکات:\nپ63/ بەرنامەیەکم دەوێ دوای فۆرماتیش فایلەکان نەگەرینەوە ؟\nو/ تکایە ئەم بەرنامەیە بەکاربێنە File Shredder داگرتن:\nپ64/ چۆن پاسورد بو سەر هارد دیسکەنام دابنێم ؟\nپ65/ هەندێ سایتم پێوسیتە بو دەستکەوتینی سێریال ؟\nو/ سەیری بابەتی پەیج بکە:\nپ66/ قاموسی ئینگلیزی و کوردی بو ئەندرویدم دەوێ ؟\nو/ ئەپی Diwan Dic دابگرە لە پلەی:\nپ67/ چۆن وێنەکانی فەیسبووک گەورە بکەم ئەگەر قەفلیش کرابێت ؟\nو/ بەکارهینانی photo zoom for facebook بو براوسەر گووگل کرۆم:\nپ68/ چۆن شاشەی مۆبایلەکەم ئەندروی بخەمە سەر کومپیوتەر؟\nپ69/ چون شاشەی کومپیوتەرەکەم گەورە بکەم ؟\nو/ کلیکی لای راست لەسەر desktopــی کومپیوتەرەکەت بکە پاشان لە خوارەوە کلیک لە…\nپ70/ چون ئایپی کومپیوتەرەکەم بزانم ؟\nو/ برۆ بو سایتی گووگل دواتر بنووسە what is my IP پاشان ئەنتەر بکە ژمارەی ئایپی خوت دەستەکەوێت.\nپ71/ هەندێ سایتم دەوێ بۆ دابەزاندنی بەرنامە بە گشتی ؟\nو/ ئەمانە باشترین سایتن:\nپ72/ چون tag لە فەسیبووک رابگرین ؟\nو/ برو سەر settings دواتر دەستە جەپ timeline and tagging لەوێ هەبوو هەلبژاردەکان بکە بە only me تەواو.\nپ73/ چۆن ڤیدیوە لە یوتیوب بەرزکەمەوە ؟\nو/ کاتێ تۆ داخلی youtube دەبی بە هەژماری gmailــی خوت، لەلای سەرەوە دەستە کەمێک دەستە راست نووسراوە uploads لەوێ کلیک بکە و پاشان دواتر کلیک لە upload بکە ڤیدویەک هەڵببژیرە ok یان open بکە.\nپ74/ چۆن وا لە پەیجێک بکەم لە فەسیبووک ئاگاداری پوستەکانی بم ؟\nپ75/ جون پاسوردی ئەپڵ ئایدی دەگۆرێت ؟\nپ76/ چون لینک لە براسەرەکانمان خەزن بکەین؟\nو/ سەیری یەم وێنەیە بکە:\nپاشان کلیک لە done بکە.\nپ77/ چۆن کلیلی چاڵاککردنی ویندەزەکەم بدوازمەوە ؟\nو/ بەرنامەی Windows product key دابگرە:\nپ78/ چۆن بزانین ئامێرەکانی کومپیوتەر پیناسە (تعریف) نەکراون ؟\nو/ سەرەتا کلیکی لای راست لەسەر my computer بکە دواتر لە خوارەوە manage هەڵبژیرە پاشان لە دەستە چەپ Device manager هەڵبژێرە دەبینین هەرجی ئامیرە نیشانەیەکی زەردی لەسەر واتە پیناسە نەکراوە.\nپ79/ چون فۆلدەر لە task bar دروست بکەم ؟\nو/ کلیکی لای راست لەسەر task bar بکە دواتر لەسەرەوە toolbars پاشان لە خوارەوە new toolbaars بکە فۆلدەرێک هەڵبژیرە و open بکە.\nپ80/ چون دۆلدەر بە ناوی con دروست بکەم ؟\nپ81/ چۆن وا لە تەنەکەی زبڵ بکەم کە شتێک دەسڕمەوە نەچێتە نایەوە ؟\nو/ کلیکی لای راست لەسەر بکە پاشان properties هەلبژێرە لە خوارەوە خانەی don’t move file to recycle bin هەلبژێرە و ok بکە.\nپ82/ بەرنامەی malwarebyteــم دەوێ + کلیکی چاڵاک کردن ؟\nSerial Key: MEBQ-DAE6-T3XQ-716Q\nSerial Key: XUUP-VK4G-9T3C-09YN\nپ83/ چون بەرنامەی photoshop cc کراک بکەم ؟\nو/ لەکاتی ئینستاڵ کردنی بەرنامەکە فایلیکی کراکی لەگەلە بەناو amtlib.dll ئەم فایلە کوپی ئەکەیتە ناو فایلەکانی adobe photosho cc.\nپ84/ بەرنامەی winrarــم دەوێ ؟\nپ85/ جون کلیپ ژیرنووس بکەم ؟\nپ86/ چۆن فایلی ژێرنووس (subtitles) بکەمە ناو بەرنامەی vlc player ؟\nپ87/ بەرنامەیەکم دەو کە توانم شتەکانی او فۆلدەر بپارێزم ؟\nو/ بەکارهینانی بەرنامەی Folder lock تکایە لیرە دابگرە:\nپ88/ چون وا لە پوستەکانی فەیسبووکەکەم بکەم هەموو کەس بتوانیت بیبینێ ؟\nو/ پیویستە پوستەکانت public بن لە شێوەی کە ئایکونی دنایەیک دیتە سەری، بو ئەمیش پێویستە تەمەنیشت لە سەری ١٨ ساڵبێت.\nپ89/ چون بتوانم بەرنامە و فایلەکانی شاشەی کومپیوتەرکەم رێکبێخم ؟\nپ90/ جون بە کوردی لە notepad بنووسم ؟\nو/ کردنەوەی نوتپادێک، کاتی save as دەکەی تۆ دەبێت لە خوارەوە Encoding بکەیە unicode دواتر save بکە و تەواو.\nپ91/ دەمەوێت فێری تویتەر بم ؟\nپ92/ ئەنتی ڤایروسی AVGــیم دەوێ 2015؟\nپ93/ چون شتە بی کەلکەکانی کومپیوتەر بسڕمەوە ؟\nو/ بەرنامەی Jetclean بەکاربینە. داگرتن:\nپ94/ چون ئیمەیلی فەیسبووک بگۆرم و gmail دابنیم ؟\nپ95/ چون رەنگی چاو بگورم لە فوتوشوپ ؟\nپ96/ چون یاریەکانی گووگل پلەی دابەزێنم بە کومپیوتەر ؟\nپ97/ چون ڤیدیو کونڤیرت بکەین بو وێنەی جۆڵاو (gif) ؟\nپ98/ چۆن دەموجاوساف بکەم لە فوتوشوپ ؟\nپ99/ یاری subway surfers بو کومپیوتەرم دەوێ ؟\nپ100/ ویندوز 10ــم دەوێ بە شێوەی iso ؟\n= بە هیوای سوود بۆ گشت لایەک =\nلەگەڵ ئێمە فیر بە !\nئه‌دمین : Hemin Michael\nبه‌شی یه‌كه‌م | له كۆرسی فێربونی ئافتەر ئیفێکت\nئەدوبى فلاش پلەیەر Adobe Flash Player\n٤ فێركاری زۆر گرینگ


سەرۆك كۆمار ئەردۆغان لە سەردانەكەی بۆ ڕوسیا دوو ڕۆژەڤی گرنگی هێنایە بەرباس، یەكەمیان ئەگەری زیندووكردنەوەی ڕێكەوتننامەی ئەدەنە. دووەمیان دیاریكردنی كاتێك لەلایەن ئەمریكاوە بۆ دروستكردنی ناوچەی ئارام و كشانەوەی هێزەكانی. كاتێك ئەگەر ئەم دوانە بەیەكەوە هەڵدەسەنگێنی، توركیا لە ئاییندەیەكی نزیكدا فشارەكانی زیاد دەكات و لە ماوەی یەك بۆ دوو مانگدا دەگەین بە چەند ڕاستییەكی بەدیهاتوو.\nهەر لەیەكەم ڕۆژی ڕاگەیاندنی بڕیاری كشانەوەی هێزەكان و دەرخستنی بۆچوونی دروستكردنی ناوچەی ئارام، وای لە هەموومان كرد گومانمان هەبێت. لە ئەگەری ئەوەی ئەمانە بۆ سەرقاڵكردن بێت دەترسین. حەقی خۆمانە. بە تایبەت سەردانەكەی بۆڵتن ئەوەی نیشاندا كارە بیرۆكراسییەكانی ئەمریكا توشی چ هەورازێك دەبێت. بەڵام لەلایەكی دیكەوە پێویستە كەسێكی وەك جەیمس جیفری ببینرێت كە دەیەوێت چارەسەر بێت. لە نزیكەوە چاودێری پەرسەندنەكانی ئەو هێڵە دەكەین و ناچارین فشارەكانمان بۆ سەر ئەمریكا زیادبكەین. بەڵام ئەمریكا تەنها بەهۆی ئەوەی بەڵێنی بە ئێمە داوە جموجۆڵ ناكات. ئەگەر لە چەند بوارێكی دیكەدا توانیمان فشار بكەین، هەنگاوی ئەرێنی دەنێت.\nبیهێننەوە یادتان. لەو سەردەمەی لەگەڵ ڕوسیا كاری هاوبەشمان ئەنجامدا ئەمریكا بە نزیكەیی بایەخی بە چاوەڕوانییەكانی توركیا نەدا. بەڵام كاتێك ئێمە لە گۆڕەپانی سوریا دیسانەوە گەمەكەمان دروستكردووە، ئەمریكا گەیشتە ئەو ڕەوشەی سازش بكات. واتە هەر وەك لە سەرەتاوە گوتمان هەتاوەكو توركیا لەگەڵ هەردوو لا گفتوگۆ بكات چانسی زیاد دەكات. واتە ئەگەر تاك لایەنە متمانە بە ئەمریكا بكەین هیچ چاوەڕوانییەكمان نایەتەدی. بە دواخستنی كشانەوە نیگەرانییەكانمان زیاد دەكات.\nبەهۆی ئەو ڕێك لەو كاتەدا ڕێكەوتننامەی ئەدەنە- مان هێنایە ناو بابەتەكەوە، دەكرێت كرانەوەیەكی دیكەش پێشكەش بكرێت. لەبەرئەوە سەرۆك ئەردۆغان بە گەرمی لەو بابەتە دەرٍِوانێت. بۆ ئەوەی لە باكوری سوریا بتوانین ئۆپەراسیۆنێكی دژبە تیرۆر ئەنجامبدەین ئەمە وا دەكات لە ڕوی گوتەییەوە ئێمە زاڵبین. بەڵام ڕێكەوتننامەی ئەدەنە هاوكێشەیەكی سیحراوی نییە. ئێمە نالێین مادام ڕێكەوتننامە هەیە ئەمریكا دەكشێتەوە و هەموو شتێك چارەسەر دەبێت. كاتێك پوتین دەیەوێت ئەمە بهێنێتە ناو ڕۆەژەڤەوە بیر لە بەرژەوەندییەكانی خۆیشی دەكاتەوە. نوێكردنەوەی ڕێكەوتننامەیەكی وەها ڕەوایەتی لە دەستوەردان لە دژی پەیەدە پەیدا دەكات، ڕێگە بۆ ئەنجامی دیكەش خۆش دەكات.\nبەبێ گومان بۆچوونی نوێكردنەوەی ڕێكەوتننامە جارێكی دیكە ئامانجی هاتنە ناوەوەی ئەسەدە بۆ نا گۆڕەپانەكە. زیاد لەوەش ئەنجامی وەك بە تیرۆر ناساندنی چەكدارانی سوپای سوریای ئازادی لێدەكەوێتەوە. لەبەرئەوەیە بیرلەوە ناكەمەوە وەك توركیا ڕێكەوتننامەی ئەدەنە بە تاكلایەنە شیبكەمەوە. دەتوانین ڕێكەوتننامەكە لە ڕوی زارەكییەوە وا نیشانبدەین كە پێداگری بۆ ئەنجامدانی ئۆپەراسیۆنی سەربازی دەكەین. بەڵام پێموانییە هیچ دەستپێشخەرییەك بۆ نوێكردنەوەی ڕێكەوتننامەكە بكرێت. لەبەرئەوە توركیا كارێك ناكات تاكلایەنە ڕێكەوتننامەی ئەدەنە بكاتە بواری سەرەكی.\nلانیكەم لە ئێستادا. پوتین ئەو بۆچوونەوەی خستووەتەوە ناو ڕەوشەكەوە دەكرێت بۆ ئەوەی بێت فشاربخاتە سەر ئەمریكا. لە ڕاستیدا ئەردۆغان وەك قۆناغ ماوەی یەك بۆ دوو مانگی دیاریكرد و گوتی "ئارامیمان بێ سنور نییە". توركیای نوێ لەماوەی نزیكەی دوو مانگدا دەیەوێت هەنگاوی كۆنكرێتی ببینێت. بەپێچەوانەوە ئۆپەراسیۆنی مەنبج دەستپێدەكات.\n1454 جار خوێندراوه‌ته‌وه


مۆسکۆ و واشنتن بڕیار لە چارەنووسی ئیدارەی خۆسەری دەدەن - تۆڕی میدیایی خەڵک\nلەسەرەتای ساڵی نوێوە مۆسکۆ لەگەڵ واشنتن دەچێتە گفتوگۆوە لەبارەی چارەنووسی کوردانی رۆژئاوا و ئیدارەی خۆسەری و رێککەوتنیان لەگەڵ بەشار ئەسەد و کۆتایی هێنان بە کێشەکانی سوریا.\nماڵپەڕی کەناڵی (العربیە) لە زاری سەرچاوەیەکی وەزارەتی دەرەوەی ڕوسیاوە بڵاویکردەوە، مۆسکۆ دەیەوێت لەسەرەتای ساڵی 2022وە لەژێر سایەی پرەنسیپی “یەکێتیی خاکی سوریا”، لەگەڵ ئەمریکییەکان لەبارەی چارەنووسی ناوچە کوردییەکانی سوریا گفتوگۆ بکات.\nئاماژەی بەوەشکردوە، دۆخی ناوچە کوردییەکانی سوریا بەشێکیش دەبێت لەخشتەی کارەکانی سەردانەکەی سەرۆک کۆماری ئێران، کە وابڕیارە لەسەرەتای ساڵی 2022 سەردانی مۆسکۆ بکات.\nوتوشیەتی، “ئێرانییەکان نیگەرانییەکانی تورکیا لەبارەی ئەگەری زیانگەیاندن بەبەرژەوەندییەکانی تورکیا لەخاکی ڕۆژئاوای کوردستانەوە بەهەند وەردەگرن، بەتایبەت کە ئێرانی و تورکەکان لەسەر ئەو پرسە گفتوگۆی بەردەوامیان لەنێواندا هەیە”.\nسەرچاوەکە ئاشکراشی کردووە، ئێرانییەکان ڕۆڵێکی کارایان هەیە لەبەدیهێنانی چارەسەرێکی مامناوەند لەنێوان حکومەتی سوریاو کوردەکانی ڕۆژئاوای کوردستان و تورکیا، هەربۆیە مۆسکۆ بەجدییەوە گوێ لەبۆچون و هەڵوێستەکانی ئێران لەبارەی چارەسەرکردنی پرسی کوردەکانی سوریا دەگرێت.\n26 ئاب 2021 12.59 pm\nخەڵك- بە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 214 ملیۆن و 796 هەزار و 388 حاڵەت.\n11 حوزەیران 2021 10.30 am\nخەڵك- دۆناڵد ترەمپ سەرۆكی پێشووی ئەمریكا، هیوای سەركەوتنی بۆ جۆ بایدنی جێگرەوەی خواست لە چاوپێكەوتنی لەگەڵ ڤلاددیمێر…


دووەم پوختەی مێژوو 3 – Kurdi Sorani Standard (KSS) | Biblica\nدووەم پوختەی مێژوو 3 – Kurdi Sorani Standard (KSS)\nدووەم پوختەی مێژوو 3:1-17\nبنیادنانی پەرستگای سلێمان\n1ئینجا سلێمان دەستی بە بنیادنانی پەرستگای یەزدان کرد لە ئۆرشەلیم لە کێوی مۆریا، کە لەوێدا یەزدان خۆی بۆ داودی باوکی دەرخستبوو. پەرستگاکە لەسەر جۆخینەکەی ئەرەونای یەبوسی بوو، ئەو شوێنەی کە داود ئامادەی کردبوو. 2لە دووی مانگی دووەمی ساڵی چوارەمی پاشایەتییەکەی دەستی بە بنیادنان کرد.\n3سلێمان ئەم بناغەیەی لێدا بۆ بنیادنانی پەرستگای خودا، درێژییەکەی بە باڵ بەپێی پێوانە کۆنەکە، شەست باڵ3:3 شەست باڵ: نزیکەی 27 مەتر. و پانییەکەی بیست باڵ3:3 بیست باڵ: نزیکەی نۆ مەتر، لێرە و لە ئایەتی 4، 8، 11، 13. بوو. 4هەیوانی بەردەم پیرۆزگاکە درێژییەکەی وەک پانی پیرۆزگاکە بیست باڵ بوو، بەرزییەکەشی بیست باڵ بوو.\nلەناوەوەش بە زێڕی بێگەرد ڕووکەشی کرد. 5هۆڵە سەرەکییەکەشی بە تەختەی دار سنەوبەر داپۆشی و بە زێڕی بێگەردیش ڕووکەشی کرد و وێنەی دار خورما و زنجیری لەسەر هەڵکۆڵین و 6پەرستگاکەی بە بەردی گرانبەها ڕازاندەوە بۆ جوانی و زێڕەکەش زێڕی پەرڤایم3:6 جۆر یان سەرچاوەی زێڕەکەیە (دەشێت باشووری ڕۆژهەڵاتی عەرەبستان بێت). بوو. 7کاریتە و چوارچێوەی دەرگاکان، دیوارەکان و دەرگاکانی پیرۆزگاکەی بە زێڕ ڕووکەش کرد و وێنەی کەڕوبەکانی3:7 کەڕوبەکان: بوونەوەرێکی ئاسمانی باڵدارە. بڕوانە حزقیێل 10:5. لەسەر دیوارەکان هەڵکۆڵی.\n8شوێنی هەرەپیرۆزیشی بنیاد نا کە درێژییەکەی وەک پانی پیرۆزگاکە بیست باڵ بوو و پانییەکەشی بیست باڵ بوو و بە زێڕی بێگەرد ڕووکەشی کرد کە کێشەکەی شەش سەد تالنت3:8 شەش سەد تالنت: نزیکەی 21 هەزار کیلۆگرام. بوو. 9کێشی بزمارەکانیش پەنجا شاقل زێڕ3:9 پەنجا شاقل زێڕ: نزیکەی 0,6 کیلۆگرام. بوو، بەشەکانی سەرەوەشی بە زێڕ ڕووکەش کرد.\n10لە شوێنی هەرەپیرۆزدا پەیکەری دوو کەڕوبی تاشی3:10 دوو کەڕوبی تاشی: بڕوانە یەکەم پاشایان 6:23. و بە زێڕ ڕووکەشی کردن. 11درێژی باڵەکانی هەردوو کەڕوبەکە بیست باڵ بوو: درێژی باڵی کەڕوبەکەی یەکەم پێنج باڵ3:11 پێنج باڵ: نزیکەی 2,3 مەتر، لێرە و لە ئایەتی 12 و 15. بوو، بەر دیواری پیرۆزگاکە دەکەوت، درێژی باڵەکەی دیکەشی پێنج باڵ بوو، بەر باڵی کەڕوبەکەی دووەم دەکەوت؛ 12بە هەمان شێوە درێژی باڵی کەڕوبەکەی دووەم پێنج باڵ بوو و بەر دیواری پیرۆزگاکە دەکەوت و باڵەکەی دیکەشی پێنج باڵ بوو و بەر باڵی کەڕوبەکەی یەکەم دەکەوت. 13باڵەکانی ئەم دوو کەڕوبە کرابوونەوە و بیست باڵ درێژ بوون، لەسەر پێیەکانیان ڕاوەستا بوون و ڕووشیان ڕووەو هۆڵی سەرەکی پیرۆزگاکە بوو.\n14پەردەکەی لە ڕیسی مۆر و ئەرخەوانی و سووری تۆخ و کەتانی ناسک دروستکرد و وێنەی کەڕوبەکانی لەسەر چنی.\n15لەبەردەم پپرۆزگاکەدا دوو کۆڵەکەی دروستکرد کە درێژی هەریەکەیان سی و پێنج باڵ3:15 سی و پێنج باڵ: نزیکەی 16 مەتر. بوو و ئەو تاجەی کە لەسەر هەر یەکێکیان بوو پێنج باڵ بوو. 16زنجیری هۆنییەوە و لەسەر سەری دوو کۆڵەکەکە داینان، سەد هەناریشی دروستکرد و بە زنجیرەکانەوە هەڵیواسین. 17دوو کۆڵەکەشی لەبەردەم پیرۆزگاکە ڕاگرت، یەکێکیان لەلای باشوور و ئەوی دیکەیان لەلای باکوور، کۆڵەکەکەی لای باشووری ناونا یاکین3:17 یاکین: واتە (بنیاد دەنێت). و کۆڵەکەکەی لای باکووریشی ناونا بۆعەز3:17 بۆعەز: واتە (ئەو هێز و توانای تێدایە)..\nKSS : دووەم پوختەی مێژوو 3


حاجی قادری کۆیی - ویکیپیدیا، ئینسایکڵۆپیدیای ئازاد\nحاجی قادری کۆیی (١٨١٧-١٨٩٧) شاعیر و بیرمەندێکی بەناوبانگ و نەتەوەخوازی کورد بوو. ماوەیەکی درێژ لە ئەستەمبوڵ پایتەختی عوسمانی ژیاوە و بە ھۆی نەبوونی ڕۆژنامە و گۆڤاری کوردی و نەخوێندەواریی کوردانی ئەو سەردەمە ڕووی کردووەتە ھۆنراوە و بیروبۆچوونە سیاسییەکانی بە شیعر نووسیوە. حاجی کاریگەری زۆری لەسەر بڕێک لە شاعیران و نووسەرانی پاش خۆی وەک عەبدوڵڵا پەشێو بووە. حاجی قادر سە رە ڕای دەست نیشانکردنی دەردو ئازارەکانی کورد ، زۆر جاریش هەوڵی داوە چارەیان بۆ بدۆزێتەوە ، بۆ نمونە :\nحاجی دەردێکی کوشندەی لای کورد دەست نیشان کردوە کە دوبەرەکی و ناتەبایی و دژمنایەتی کردنی یەکترە ، دەرمانیش لای ئەو تەنها هەر ڕێکەوتن و یەک ڕیزییە .\nپەیکەری حاجی قادر کۆیی\nتاڕێک نەکەون قەبیلی ئەکراد\nهەروا دەبنە خەرابە ئاباد .\nحاجی ، دوژمنی سەرەکی دەست نیشان کردووە کە تەماحکارو داگیرکارانی کوردستاننن ، بۆ ڕوبەڕوبوتەوەی ئەو دوژمنەش چەکی چارەسەر داناوە، چونکە وادیارە ئەوکاتش زمانی سەردەم چەک بووە .\nصەلاحی ئێوە ئیستێکە  سیلاحە\nتەماعی گەورەیی بێ چەک نەکەن نەک\nلە هموی گرنگتر ئوەیە ، حاجی وەک هەر ڕووناکبیرێکی تازە ، زانست و چەکی ، پێکەوە کردوون مەرجی سەرەکی و بنەڕەت بۆ خەبات و بەگژداچوونەوەی دوژمن ، بۆیە دەڵێت ؟\nبەشیرو خامە دەوڵەت پایەدارە\nئەمن خامەم هەیە، شیر نادیارە\nلە هەمووشی گرنگتر ئەوەیە کە حاجی پێی وابووە کە پێویستە گەل بە دەوری سەرکردەیێک کۆ ببێتەوەو ئەو سەرکردەیە وەک ڕابەر و پێشڕەوی خەباتی نەتەوەیی میللەت لە دەوری خۆیدا گردکاتەوە بەرەو ئامانج بیان بات .\n١ هۆکارەکانی شیعر وتنی\n٣ نموونەی شیعری\nهۆکارەکانی شیعر وتنیدەستکاری\nبەتایبەتی ئەو کاتەی کە چوەتە ئیستەنبۆل کەوتۆتە نێو ژیانێکی نوێ و تازەوە ، ئەوژیانە نویێە گۆڕانێکی سەرەکی بەسەر بیروڕای حاجی داهێنا ، چونکە شاری ئیستەنبۆڵ ئەوکاتە جێی کۆبونەوەی هەموو ئازادی خوازانی وڵاتی عوسمانی بوو ،حاجی ئاگاداری تێکۆشانی ئەو نەتەوە ژێر دەستانەی عوسمانی بوو ، بۆیە ئاوڕێکی لە میللەتەکەی دایەوەو کانیاوی شیعری نەتەوەیی لای ئەو تەقیەوە .\nلە شاری ئیستەنبۆلدا ، حاجی بە بنەماڵەی کورد پەروەری بەدرخانییان گەیشت بوو بە مامۆستای کوڕەکانیان ، دیارە ئە بنەماڵەیە کورد پەروەر بوون دەمێک بوو لە پێناو ئامانجە ڕەواکانی کورددا درێژەیان بە خەبات و تێکۆشان و بەرخۆدان دەداو کارێکی گەورەیان کردە سەر بیروباوەڕی حاجی قادر.\nحاجی قادر ، هەر لە ئەستەنبۆلدا ، مەم و زینی ئەحمەدی خانی کەوتە دەست و پێشەکیەکەی خوێندەوە ، ئەو پێشەکییەو دەیان کتێبی ڕۆشنبیری تازە بابەت کە لە ئەوروپا دەهاتن و دەکران بە تورکی و دەهاتنە بڵاوکردنەوە ، وایان کرد بیری هەستی نەتەواییەتی حاجی سەر هەڵبدات .\nدیارە ئاوارە بوون و دوورکەوتنەوەی لەزێدی باوو باپیرانی کارێکی گەورەی کردۆتە سەر حاجی و وای لێدەکات هەمیشە بیرو باوەڕو هەست و هۆشی لای وڵات و شارەکەی بێت .\nناوی قادر یان عەبدولقادر کوڕی مەلا ئەحمەد کوڕی مەلا ساڵح کوڕی مەلا ئەحمەدی گەورەیە. حاجی قادر حەجی نەکردووە، وشەی حاجی بە مانای ئەوەیە کە لە مانگی حاجیان لە دایک بووە و ھەر لە منداڵییەوە حاجی قادریان پێوتووە. لە ساڵی ١٨١٦ لە گوندی گۆڕقەرەج لە خوارووی ڕۆژاوای کۆیە لەدایک بووە. زۆر منداڵ بووە کە باوکی مردووە و لە ٧ ساڵیدا دایکی ناویەتی بەرخوێندن لای مەلا ئەحمەدی خاڵۆزای. دوای دوو ساڵ دایکیشی دەمرێ ی خاڵۆزاکەی بەخێوی دەکات. لە ھاوینی ١٨٥٣ لەگەڵ مەلا عەبدوڵڵای جەلیزادە بۆ فەقێتی دەچن بۆ گوندی شێخ وەتمان. دوای ماوەیەک بۆ درێژەپێدانی دەرسی مەلایەتی حاجی بە تەنیا ڕوو لە شارەکانی سەردەشت و سابڵاغ و شنۆ دەکات و لە ساڵی ١٨٦٢ ئیجازەی دوازدە عیلم وەردەگرێ و دەگەڕێتەوە بۆ کۆیە.\nلە مەیدانی بەھارە، شارەکەی کۆ،\nقوبەی کشمیری دا بەر شەق وە کو گۆ\nکوردی ئاخر بلێ چییە عەیبی،\nھەر کەلامی ھەققە نییە عەیبی\nیا لە گەل فارسی چی فەرقی ھەیە،\nبۆ چی ئەو راست، بۆ چی ئەم کەمییە\nمێژووی ئەدەبی کوردی، بەرگی چوارەم لاپەڕەکانی ١١٩ تا ١٧٩، مارف خەزنەدار، دەزگای چاپ و بڵاوکردنەوەی ئاراس، ھەولێر، ٢٠٠٤\nوەرگیراو لە «https://ckb.wikipedia.org/w/index.php?title=حاجی_قادری_کۆیی&oldid=834335»\nدواجار لە ٠٧:٥٩ی ٤ی ئەیلوولی ٢٠٢١ دەستکاری کراوە\nئەم پەڕەیە دواجار لە ٠٧:٥٩ی ٤ی ئەیلوولی ٢٠٢١ نوێ کراوەتەوە.


خودا، دین، مانا و مەرگ لە سینەمای وودی ئالندا – sulyon.com\n[خودا، دین، مانا و مەرگ لە سینەمای وودی ئالندا]\nSînema October 21, 2020\nفایلی تایبەتی وودی ئالن: خودا، دین، مانا و مەرگ لە سینەمای ئالندا\nلە فارسییەوە: حەمەی مەلا\nوودی ئالن هەمیشە ڕووخسارێکی مشتومڕخوڵقێن بووە. هەندێک وەک ڤینیست کانەبی لە هەموو دۆخەکاندا ئەویان وەک گرنگترین دایرێکتەری کۆمیديی ئەمه‌ریکا ستایش کردووە، هەندێکیش وەک پالین کیل ئەوەیان وەک فەردێکی کڵێشەیی ڕەخنە کردووە و بە کەسێکی خاڵی لە ڕەسەنایەتییان زانیوە. ڕەخنەگرانی دیکەش وەک ئاندرۆ ساریس، هەندێک جار نائومێدییان لە بەرانبەر هەوڵەکانیدا دەربڕیوە، بەڵام هاوکات تایبەتمەنديی بەرهەمەکانیشیان پشتڕاست کردووه‌تەوە. لەگەڵ هەربۆچوونێکیاندا بین، ئەم خاڵە چاوپۆشيی لێ نەکراوە کە وودی ئالن بە نەشتەری ئاگایيی کولتووریی و ڕەخنەگرانەی هاوچەرخ، بەشێکی زۆری بۆچوونەکانی ئێمەی له‌بارەی دانەر (مؤلف،) گێڕانەوە، گۆشەنیگا (vision،) شەرحی کارەکتەر، تێما، ئایدۆلۆژیا و سێکسوالیتەوه بە کێشە کردووە. ئالن کە ستایشکاری سینەمای کلاسیکيی هۆڵیوودی دەیەی سی و ساڵانى چلە، ئەم هۆگرییەی بۆ دایرێکتەرانی ئەمه‌ریکا بە هەوڵ و کۆششەکانی بە دایرێکتەرانی ئەورووپاييی وەک: فیدریکۆ فیلینی، ڤیتۆریۆ دیسیکا و لەمانەش گرنگتر بە ئێنگمار بێرمانەوە پێوەست دەکاته‌وه و بە پشتبەستنی زۆری بە ئەدەبیاتی کلاسیکيی ڕووسی لە بەرهەمەکانیدا له‌بارەی چەمکەکانی خودا، مەرگ، حەقیقەت، مانا و یەهوودییەته‌وه دەدوێت.\nفیگەری فیلمەکانی وودی ئالن بە گشتی لەبارەی خوداوە بیر دەکەنەوە و نەبوونی خودا لەگەڵ پووچی و بێمانایيی جیهاندا بە هاوتا دەزانن و کاتێک نیشانەیەک لە خودا نادۆزنەوە، بە شێوەیەکی سەرەکی پەرێشانی و بیری خۆکوژی لێیان دەدات. بۆ نموونە لە فیلمی (عەشق و مەرگ)ـدا بۆریس (بە ڕۆڵگێڕانی وودی ئالن) فەلسەفەی گومانگەرایانەی خۆی بۆ سۆنیا (بە ڕۆڵگێڕانی دایان کیتون) بەم شێوەیە باس دەکات:\nبۆریس: سۆنیا! چی دەبێت ئەگەر خودایەک بوونی نەبێت؟\nسۆنیا: بۆریس دیمیترویچ! گاڵتە دەکەیت؟\nبۆریس: چی دەبێت ئەگەر ئێمە کۆمەڵێک لێبووکی بێ تایبەتمەندی بین، کە لە خۆڕا و بێ ئامانج بە دەوری خۆماندا بسووڕێینەوە؟\nسۆنیا: بەڵام ئەگەر خودایەک لە ئارادا نەبێت، ژیان مانایەکی نییە. لە حاڵێکی وادا ئێمە بۆچی زیندووین؟ بۆچی خۆمان ناکوژین؟\nسۆنیا پێداگرە لەسەر ئەوەی ئه‌نجامگريی بکات کە ئەگەر خودایەک بوونی نەبێت، ئەوا ژیان بێ مانا دەبێت، کە واتە دەبێت خۆمان بكوژين. بۆریسیش پێی وایە ئەگەر خودایەک بوونی نەبێت، مرۆڤایەتی پووچ و بێمانایە تا ئەو جێیەی تێدەگات چونکە خودا هەیە، کە واتە نابێت خۆمان بکوژین.\nبە هەمان شێوە لە (هانا و خوشکەکانی)ـدا، میکی (بەڕۆڵگێڕانی وودی ئالن) لە گەڕانیدا بە شوێن مانای ژیاندا، کاتێک وەڵامێکی ڕازیکەری له‌بارەی زەروورەتی بوونی خوداوه دەست ناکەوێت، بیر لە خۆکوژی دەکاتەوە. ئەو بە ئاشکرا باوەڕی بەوە هەیە کە ژیان تەنیا کاتێک بەهای هەیە کە خودا بوونی هەبێت. میکی لە هەوڵیدا بۆ دۆزینەوەی بەڵگەی سەلماندنی بوونی خودا، دەیەوێت ببێتە کاتۆلیک.\nلە فیلمی (یادگارییەکانی ستارداست)ـدا ڕیشەی پەرێشانيی سندی و بێتوانایییەکەی لە پەرتکردنی هەستەکانی خۆیدا لەناو پرسە گرنگەکانی وەک پووچی مەرگ و ئەو کارەساتانەدایە کە لە واقیعدا ڕوو دەده‌ن. ئەو لە فانیبوونی ژیانی خۆی و زیاتر لەوەش لە تەواوی جیهان ترساو و دڕدۆنگە. ئەو واقیعەی کە جیهانی ماددی ڕوو لە لەناوچوونە و هیچ شتێک نامێنێتەوە، هەڕەشەیەکە دەبێتە هۆی ئەوەی ژیان لە هەرمانا و کۆنسێپتێک خاڵی ببێتەوە.\nئەمە بەڵگه‌سازكردنێكه لە لایەن فیگەرە جیاوازەکانی فیلمەکانی وودی ئالنەوە دەر دەبڕرێت. لەو شوێنەدا کە ئێمە فانیین و ڕۆژێک دەمرین، کە واتە تەواوی ئەو کارانەی دەيانكه‌ين و کۆی ژیانی ئێمە بێمانایە. ناسینی ئەم مردەنی (فانیبوون و ڕوولەمردنه‌يه) کە فیگەرەکانی ئالن بەرەو پرسیار له‌بارەی بنەڕەتی بوونی خوداوه دەبات و ئالن بە هاوتابوون و پێوەستيی مانای ژیان بە بوون و نەبوونی خودا ڕادەگات. لە قوڵایيی فیلمەکانی وودی ئالندا جۆرێک لە دوالیزمی وجوودی شارراوەتەوە، کە لەسەر بنەمای ئەو مەیلەی ئالن بۆ ئه‌تایيزم (ئیلحاد) هەیەتی، لەگەڵ نیازی هەستەکییانەی ئەو بۆ بوونی مانا و بەها ئەخلاقییە ئۆبێکتیڤەکان و عەدالەتدا -كه لە ڕوانگەی ئەوەوە بە بوونی خوداوە وابەستەن- لەگەڵ یەکتریدا دەکەونە ناکۆکییەوە.\nنەبوونی خودا، ڕاگەیاندنی بێمانایی ژیان و جیهانە، بە هەمان شێوە دیدگای فیلمەکانی ئالن ئەوەیە کە هیچ دیاردەیەک نەمر نییە و ماهییەتی ژیان بێمانایە، کە واتە وەڵام بە پرسیار دەرباره‌ی بوونی خودا هەر لەسەرەتاوە ڕەتکراوە و نەرێ بووە. ئالن لە بەشێک لە فیلمەکانیدا ئەو خاڵە دەر دەبڕێت کە باوەڕ بە بوونی خودا ساویلکانە و خۆفریودەرانەیە. لە هەندێک لە فیلمەکانی دیکەشیدا بیر لەوە دەکاتەوە بەو پێیەی هەموو ژیان ئازارکێشان نییە، ڕەنگە بەهای ئەوەی هەبێت لە هەلی تەمەن سوود وەربگیرێت؛ تەنانەت ئەگەر خودایەکیش بوونی نەبێت. لەگەڵ ئەوەشدا پێشنیاری وودی ئالن لە فیلمی (هانا و خوشکەکانی)ـدا ئەوەیە کە پرسیار له‌بارەی بوونی خوداوه بە ڕاستی پرسیارێکی بێوەڵامە و لە دەرەوەی تێگەیشتن و پەیبردنی مرۆڤەوەیە و ڕەوا نییە کاتی خۆمان بەو نیگەرانییەوە بە فیڕۆ بدەین.\nبەم شێوەیە دەبینین کە شێوەی کاری ئالن وەک دانەر (نووسەر -کە خۆی بە گشتی ڕۆڵی ڕۆشنبیرێکی ئازارچەشتوو و پڕقسەی لە ئەستۆدايه-) ئەوەیە کە یەکەم بەدبینە بە بابەتی بوونی خودا و دووەمیش نادیدەگرتنيێتی. وەک بڵێیت بوون یان نەبوونی خودا نابێت وەک پرسێکی گرنگ لە قەڵەم بدرێت و باشترە ئینسان بیر لە بابەتگەلی دیکە بکاتەوە.\nبەڵام ئەم ئایدیایەی بوون یان نەبوونی خودا لە فیلمەکانی ئالندا بە گشتی لە لایەن ئەو کەسانەوە دەخرێتە ڕوو، کە لە ئايينى یەهوودييه‌تدا خاوەنی پێشینەیەکی فێرکارین. بە شێوەیەکی گشتی ڕەنگە گفتوگۆئامێزترین بیرکردنەوە لە فیلمەکانی ئالندا بە شێوەی تێڕوانینی ئەو بۆ یەهوودییەته‌وه پێوەست بێت. گاڵتە کاکڵدار و کینایەئامێزەکانی وودی ئالن لەگەڵ کۆمەڵگه‌ی یەهوودی و بە تایبەت حاخامەکاندا ڕیشەکەی لە گەشەکردنی ئەو لەناو خێزانێکی یەهوودی و ئایینەکان و بەجێهێنانی تەقس و سرووتە دژوارەکانیاندایە. ئالن کە ناوی ته‌واوى ئالن ستیوارت کۆنیگزبێرگه، لە ساڵی ١٩٣٥دا هاتووه‌ته دنیاوە. لە برۆکلین گەورە بووه. لە چه‌ند ساڵێكى سه‌روه‌ختى منداڵیدا خێزانەکەی بە زمانی (یيدیش) قسەیان دەکرد، (زمانێک کە بە وتەی ئالن، دەتوانێت زمانێکی سڕيی گونجاو بێت، چونکە زۆر کینایەئامێز و ئاڵۆزە و بە هەمان هۆیش دەورێکی سەرەکيی لە تەنزی یەهوودییەتدا هەیە.) باوکودایکی ئالن ڕەچەڵەکێکی یەهوودی-ئەورووپاییان هەبوو، هەرچەند لە مەنهاتن هاتبوونە دنیاوە، بەڵام ژیانیان هەمیشە لە سایەی کولتووری ئیشتیتلیدا بوو (شاری بچووکی یەهوودینشین بوون لە ئەورووپای ناوەندی و ڕۆژهەڵات بەر لە هۆڵۆکۆست،) هەرچەندە دایکوباوکیان لەوێ هەڵهاتبوون، بەڵام هێشتا بەهاکانیان دەپاراست. ئالن بەر لە تەمەنی ڕەسیوی (١٣ ساڵی) هەم دەڕۆیشت بۆ کەنیسە و هەم بۆ قوتابخانەی عیبريیش. ئەو دواتر لە چاوپێکەوتنەکانیدا دان بەوەدا دەنێت کە یەهوودییەت هیچ کاتێک ڕازيی نه‌كردووه: (کەنیسە نەیدەخستمە به‌ر کاریگەرییەوە. حەزم لە قوتابخانەی عیبری نەبوو. هۆگری یەهوودیبوون نەبووم. بۆ من بە تەواوی بێمانا بوون. پێیان شەرمەزار نەبووم، بەڵام مايه‌ى شانازيیشم نەبوون. بایەخيان بۆم نەبوو و گرنگیم پێ نەدەدان.) ئالن نەک کاریگەریی یەهوودییەت لەسەر منداڵی خۆی بە کەمبایەخ دەر دەخات، بەڵکوو کاریگەريی یەهوودییەت لەسەر بەرهەمەکانیشی بە بێبەها لە قەڵەم دەدات: (بیر لە یەهوودییەت ناکەمەوە. بەشێک نییە لە خودئاگایيی هونەریی من.) پێم وایە لە نێوان یەهوودییەکان و نا-یەهوودییەکاندا جیاوازیگەلێکی کولتووریی هەیە، بەڵام بە بۆچوونی من ئەم جیاوازیيانە زیاتر ڕووکەش و سەراوەکین.)\nكه‌چى بە چاوخشاندن بە بەرهەمەکانی وودی ئالندا، ئه‌وه‌مان بۆ ده‌رده‌كه‌وێت کە ئەو تێماگەلى دینی بە شێوازێکی سیستماتیک لە فیلمەکانیدا جێ دەکاتەوە، سەرباری ئەوەى لەبارەیەوە دەڵێن: (ئالن بەبێ یەهوودییەت، بە ئەندازەی چاپلین بەبێ گۆچانەکەی و گرۆچۆ مارکس بەبێ جگەرەکەی وێنانەکراو و مه‌حاڵە.) لە تایبەتمەندییە دیارەکانی تەنزی ئالندا گاڵتەگەلێکی هەجووئامێزی ئەوە لەگەڵ دایکانی یەهوودی و حاخامە حەسیدییەکان (گرووپێکن لە یەهودییەکان)دا و کەسایەتییەکانی پەیمانی کۆن (تەورات)ـدا. ئارەزووی ئالن بۆ جیاکردنەوەی خۆی لە نەریتی یەهوودی -نەریتێک کە بە ڕوونی هاتووەتە بەرهەمەکانییەوە- نیشاندەری بێزاريی زۆری ئەوە لە دین، بەڵام بەرفراوانيی ناوەرۆک و تێما ئایینی و یەهوودییەکان لە بەرهەمەکانیدا دەری دەخەن کە ئەو پێوەندییەکی ئاڵۆزتری لەگەڵ ئاييندا هەیە. بە دەربڕینێکی دیکە، ڕه‌نگە ئالن ئه‌تایيست بێت، بەڵام سەرسەختانە لە هەوڵدایە تا لەگەڵ ئەوەی بە ئاکامی سیستەمی بڕوای خۆيی دەزانێت بگاتە کۆتایی، واتا گەیشتن بەو جیهانە پووچەی سەبارەت بە کردەی تاک تەواو یەکسانە و جیاوازیی نییە. ئەمە دەبێتە هۆی ئەوەی کە ئەو بە دڕدۆنگیی تایبەتی خۆیەوە دین و ئیمکانی بوونی خودا شیکاری بکات و بیخاتە ژێر پرسیارەوە. لەم ڕێگه‌یەشدا یەهوودییەت ئەو دینەی کە ئەو زیاتر لە هەردینێکی دیکە پێی ئاشنایە، بگۆڕێت بۆ کاریگەرترین ئامرازی خۆی بۆ پرسگەلێکی لەم چەشنە و هەروەها ببێتە بەهێزترین چەکیشی بۆ هێرشکردنە سەر و لێدانیان. ئالن بەو پرسیارانەی کە لە فیلمەکانیدا دەیانکات، پێوەنديی نێوان چەمکی چاکە و خراپە یان بە دەربڕینێکی گونجاوتر پێوەنديی نێوان خودا و حەقیقەت توێکاری دەکات. هەروەها لە بەرپرسیاريێتيی تاک و پرسیارکردنی دەربارەی جیهانی دەوروبەری و تەواوی ئەو شتانەی کە لەناو جیهاندا هەن، لە سیستەمە ئەخلاقییەکانەوە بیگرە تا دەگات بە عەشق، یان ئەو شتانەی دەبنە هۆی درووستبوونی ژیانێکی ئایدیاڵ دەکۆڵێتەوە.\nلەناو فیلمەکانی ئالندا دوو فیلم (هانا و خوشکەکانی) و (تاوان و گوناهـ) نموونەی دیاری ئەم ڕووکردنە دین و پرسە وجوودییانەن. هەرچەند لە فیلمی هانا و خوشکەکانیدا ئەم پرسانە بە کۆمیدیا و تراژیدیا شیکار دەکرێن (کە هەڵبەت لە کۆتاییدا بە کۆمیدیا کۆتایييان دێت و میکی بە قبووڵکردنی پووچی مەسخەرەی ژیان ڕزگاری دەبێت،) بەڵام لە فیلمی تاوان و گوناهدا ڕوانگەی ئالن جيددی و فەلسەفیيانەیە و تێما وجوودییەکان بە چارەسەرنەکراوی دەهێڵنه‌وه. ئالن لەم فیلمەدا دنیایەکی تاریک و نووتەک دەخوڵقێنێت کە بۆ ئەو کەسانەی ئامادە نین چاویان لە واقیع دابخەن، هیچ ئومێدێک بۆ ڕزگاری ناهێڵنه‌وه. لەم بارەدا گرتەی کۆتایيی ئەم فیلمە جووڵەی حاخامێکی نابینا نیشان دەدات کە لە زه‌ماوه‌ندى کچەکەیدا سەما دەکات، وەک بڵێی ئەو تەنیا کارەکتەری شادمانيی فیلمەکەیە. لێرەدا ئالن بە ئاماژەیەکی کینایەئامێز بە نابینایيی ئەم حاخامە (بە ڕۆڵگێڕانی سام ڤاتەرستۆن) دەڵێت: (ئەو تەنیا کەسێک بوو دەرەقەت هات، لە کاتێکدا ئەو هەرگیز ناتوانێت لە واقیعی ژیان تێبگات. ڕەنگە کەسێک بتوانێت بەڵگەی ئەوە بهێنێتەوە کە لەوانی دیکە زیاتر تێدەگات، بەڵام من بەو جۆرە بیر ناکەمەوە. بە بڕوای من ئەو کەمتر لەوانی دیکە تێدەگات. پێم وایە ئیمانەکەشی ئیمانێکی کوێرە. ڕەنگە وەڵام بداتەوە، بەڵام ئەوەی لە ئێوە دەوێت کە چاوتان بە ڕووی واقیعدا دابخەن.)\n(تاوان و گوناهـ) فیلمێکە لە ڕۆمانی تاوان و سزای دۆستۆیڤسکییەوە وەرگیراوە، کە بەسەرهاتی کوشتن و پرسی ئەخلاقيی کەسی بکوژ لەدوای کردەی کوشتن دەخاتە ڕوو. لە ڕۆمانەکەی دۆستۆیڤسکیدا ڕاسکۆڵينکۆڤ لەگەڵ ئازاری ویژدانی خۆیدا ڕووبەڕوو دەبێتەوە بەدەر لەوەی کە ئایا بە پێی یاسا قۆڵبەست دەکرێت، یان نا! جۆرێک لە قەیرانی ئەخلاقی ئەزموون دەکات کە شەخسی و دەروونین، بەڵام لە فیلمەکەی ئالندا تەنیا پرسێکی گرنگ بۆ بکوژ -کە یەهوودییە- ئەوەیە کە لە دەستی قانوون هەڵبێت و بابەتی ئازاری ویژدان لە ئارادا نییە. ئالن گۆڕانی ڕوانگەی ئەخلاقی کۆمەڵگه‌ی یەهوودی وەک لەدەستدانی ئەخلاق لە قەڵەم دەدات. هەڵبەت لەم فیلمەدا فۆرمگەلێکی جیاواز لە بیرکردنەوەی یەهوودییەت لە ڕێگه‌ی کارەکتەرە سەرەکییەکانی فیلمەکەوە نیشان دەدرێن. بۆ نموونە دوکتۆر جودا ڕۆزنتاڵ (بە ڕۆڵگێڕانی مارتین لاندا) لە فیلمەکەدا دیدگایەکی نەریتی بەرجەستە دەکات و هاوسەرەکەی نوێنەرایەتيی دیدگایەکی مارکسیستی و بێبڕوای یەهوودی دەکات.\nلە دیمەنێکی فیلمی تاوان و گوناهدا جودا فیلمسازێک بە ناوی کلیف ستێرن (بە ڕۆڵگێڕانی وودی ئالن) لە ئاهه‌نگێكى هاوسه‌رگيريدا دەناسێت و پێی دەڵێت چیرۆکێکی هەیە کە دەکرێت ببێتە گەڵاڵەی فیلمێکی گەورە. ئەم چیرۆکە له‌بارەی پیاوێکی سەرکەوتووەوه‌يه کە مەعشووقەکەی هەڕەشەی ئاشکراکردنی پێوەنديیەکەیان و تێکدانی هاوسەرگیرییەکەی و پیشەکەی لێ دەکات. پیاوەکە دەگاتە ئەو ئەنجامەی کە جگە لە کوشتنی هیچ چارەیەکی دیکەی نییە. دوای كردنى ئەو کارە، بە توندی هەست بە گوناهـ دەکات و وێنای ئەوە دەکات کە لە لای خودا تووشى گومڕایی بووە، بە جۆرێک کە هێندەی نەماوە لای پۆلیس دان بە تاوانەکەیدا بنێت، بەڵام بەیانییەک لە خەو هەڵدەستێت و ئەم کەڵکەڵە و دۆخە لە سەری دەر دەچێت. ئەو چیتر گرفتاری هەست بە تاوانکردن نییە و دوای چەند مانگێک تێدەگات نەک تەنیا تاوانێکی نه‌كردووه، بەڵکوو ڕاستييه‌كه‌ى چووەتەوە سەر کارەکەی و ژیانی گەڕاوەتەوە بارودۆخی ئاسایى. ئەمە تاوانێکی تەواوەتییە. دوکتۆر لە وەڵامی گومانەکانی ستێرندا کە لە چیرۆکەکەی دەکات دەڵێت: (باشە، من وتم ئەمە چیرۆکێکی ترسناکە، نەموت؟) ڕاستييه‌كه‌ى ئێمە لە پێگەی وەرگر یان بینەردا دەزانین کە ئەو چیرۆکە شتێکی تەواو زیاترە لە چیرۆکێکی باش بۆ فیلمێک، دەزانین ئەوەی ئەو دەیگێڕێتەوە بە ڕاستی ڕووی داوە و دەزانین پیاوی ناو چیرۆکەکە دوکتۆر خۆيه‌تى، کە مەعشووقەکەی کوشتووە. ئێستا ئەو پرسیارەی لێرەدا خۆی قوت دەکاتەوە تەنیا ئەوە نییە کە ئایا دوکتۆر کارێکی ئەخلاقيی درووستی لەو هەلومەرجەدا كردووه، یان نا، بەڵکوو پرسیارێکی گرنگتر کە دێتە ئاراوە ئەوەیه بۆچی ئێمە دەبێت زیاتر لە هەرشتێک پابەندی ئەخلاق بین؟ بۆچی کاتێک دەتوانین کارێکی نادرووست بكه‌ين و لە پاشهاتەکانی پارێزراو بین، دەبێت کارێکی درووست بكه‌ين؟ بۆ وەڵامی ئەم پرسیارە دووبارە دەبێت بگەڕێینەوە بۆ فیلمی (عەشق و مەرگ،) لەوێدا کە سۆنیا (دایان کیتۆن) ڕوو لە ئامۆزاکەی، بۆریس (ئالن) ده‌كات و دەڵێت: (با وای دابنێین خودایەک نییە و هەرئینسانێک ئازاد بێت، كه ئەوەی هەڵیدەبژێرێت بە تەواوەتی بيكات. باشە چ شتێک تۆی لە کوشتنی ئینسانێک دەوەستاند؟) لە پشت قسەیەکی لەم چەشنەوە چەمکێکی قووڵی خودا-تەوەر لە جیهان و ئەخلاقدا خۆی حەشار داوە. چەمکێکی دینی کە تێیدا خودا یاسادانەرێکە بۆ ڕێنوێنيی ئێمە بە ئاڕاستەیەکی درووستی ژیاندا ڕێسا و ئەرکی دیاریکراوی ڕۆ ناوە. ئالن لە تاوان و گوناهدا ئەوە نیشان دەدات کە چۆن هەڵەی گەورە بۆ هەڵەی بچووک و تاوان بۆ گوناهـ دەگۆڕێت و لە کۆتايیشدا هیچ سزایەک بۆ تاوانی ئەو لە ئارادا نییە. وەک بڵێی لە جیهانێکدا کە خودا نییە، عەدالەتێکیش لە گۆڕێ نییە.\nهەڵبەت ئەم لەبەریەکهەڵوەشانە ئەخلاقییە لە فیلمی تاوان و گوناهدا پەل بۆ کۆمەڵگه‌ی نیویۆرکیش دەهاوێت. کۆمەڵگه‌يه‌ك کە نەک تەنیا نرخی مرۆڤە بەنرخەکان ناگرن، بەڵکوو کەسایەتییە پووچ و بێکەڵکەکانيش کەمەندکێش و پابەند دەکەن، کە لەم فیلمەدا دەرهێنەرێکی هۆڵیوود بە ناوی لیستەر (بە ڕۆڵبینینی ئالن ئاڵدا) نوێنەرە و نیشاندەری کەسایەتییەکی لەم جۆرەیە. لیستەر پارەدار و ناودارە. نموونەی یەک سلیبریتی تەواوە کە پەسەندی هەموانە، بەڵام کاتێک کلیف (ئالن) بە شێوەی بەڵگەنامەیی چیرۆکی ژیانی ئەو درووست دەکات، بینەر هێواش هێواش بە کەسایەتيی ڕووکەش و بێمۆڕاڵی ئەو ئاشنا دەبێت. هەردووکیان بە جۆرێک عاشقی هالی (بە ڕۆڵگێڕانی میا فارۆ)ن، هالی کچێکی جیاوازە لە کولتووری ڕۆژانەی خەڵک، سەر بە دنیای بیرکردنەوەیە و بەڕەوشتە، وەک سامان و دەسەڵات لە هونەر ناڕوانێت، بەڵام ناخۆشییەکەی لەوەدایە کە لە کۆتاییدا هالی دەست بە ڕووی کلیفەوە دەنێت و لەگەڵ لیستەردا هاوسەرگیری دەکات و دواجار ئەویش بە جۆرێک لە جۆرەکان دەکەوێتە ژێر کاریگەريی دەسەڵاتی میدیا و ژیانی ڕۆژانەی کۆمەڵایەتییەوە. ئالن لە پڵۆتێکی دیکەدا لەم فیلمەدا ڕەنج و ئازاری ژنانی تەنیای چینی ناوەڕاستی کۆمەڵگه‌ى نیویۆرک نیشان دەدات و کۆمەڵگه‌ی نیویۆرک بە جۆرێک دەناسێنێت کە بەها ئەخلاقییەکانى تێدا لە ناو چووە.\nئالن لە ئانی هاڵیشدا ڕەخنە له ستایشی هاووڵاتیانی ئەمه‌ریکای هاوچەرخ سەبارەت بە بابەتە ڕووکەش و کەمبایەخەکانی کۆمەڵگە دەگرێت و نیشانی دەدات چۆن ژیان لە نیویۆرکی هاوچەرخدا لەناوبەری عەقڵی ئەخلاقی و مانادارییە. لووتکەی ئەم دیدگایە کە کینایەیەکی ڕاستەوخۆیە لە فۆرمی پەروەردەی یەهوودیدا، لە فیلمی (زلیگ)ـدا دەبینرێت. زلیگ بە کورتکراوەی ناوی لیونارد، فیگەرێکی بێئۆقرەیە کە لەپاڵ هەرکەسێکدا دەوه‌ستێت، وەک ئەوی لێ دێت. لە تەنیشت ڕەشپێستەکانەوە دەبێتە ڕەشپێست؛ لەپاڵ چینییەکاندا دەبێتە زەردپێست و لای یەهوودییەکانیش دەبێتە حاخام. ئالن، هۆکاری ڕووداوێکی لەم جۆرە بە دیالۆگێکی باوکی زلیگ دەزانێت کە دەڵێت: (بۆ ئەوەی لە ژیاندا سەرکەوتوو بیت، دەبێت لەگەڵ کۆمەڵگه‌دا کۆک و تەریب بیت.) واتا هاوڕەنگبوون لەگەڵ کۆمەڵدا. زلیگ نموونەی یەهوودییەکی تێکشکاوە کە تەنیا ئامانجی ئەوەیە کۆمەڵگە دانی پێدا بنێت و پەسەندی بکات. ئالن بەم شێوەیە لە ڕێگه‌ی فیگەرە سەرەکییەکانییەوە، کڵێشەی یەهوودییەت ڕاڤە دەکات و زەقی دەکاتەوە. فیگەرە بێ دەست و پێیەکانی ئالن بە گشتی ڕواڵەتی پیاوێکی یەهوودی زۆربڵێ، مەرگدۆست، لەخۆڕازی و مەنهاتنپەرست له خۆ دەگرێت کە ئارەزووه سێکسييه‌كانى لەڕادەبەدەرن و هاوکات دنیایەك فۆبیا و دەروونشێواویيشی لەگەڵدایە. نموونەی ئەم جۆرە فیگەرە وەک بۆریس گرونشکۆ لە (عەشق و مەرگ)ـدا، ئالووی سینگەر لە (ئانی هاڵ)ـدا، میکی زاکس لە (هانا و خوشکەکانی)ـدا، لێری لیپتۆن لە (مەته‌ڵی کوشتنی مەنهاتن)ـدا، هاری بلوک لە (هاری بونیادشکێن)ـدا و لێنی واینریبە لە (ئەفرۆدێتی توانا)دا، کە تەواوی ئەم ڕۆڵانه هه‌ر ئالن خۆى گێڕاونی و بەرجەستەی کردوون.


وەزیری ناوخۆی هەرێم لە ڕێوڕەسمی دەستبەكاربوونی پارێزگای نوێی هەولێردا ڕایگەیاند، گۆڕانكاری لە پۆستە ئیدارییەكان "لە چوارچێوەی كارنامەی مەسروور بارزانی بۆ بەرەوپێشبردنی كاروبارە ئیدارییەكان بەردەوام دەبێت".\nبە ئامادەیی ڕێبەر ئەحمەد، وەزیری ناوخۆی هەرێمی كوردستان، ڕێوڕەسمی ڕادەستكردنی پۆستی پارێزگاری هەولێر لەلایەن نەوزاد هادییەوە بە فرسەت سۆفی، بەڕێوە چوو.\nڕێبەر ئەحمەد پیرۆزبایی لە فرسەت سۆفی كرد بۆ دەستبەكاربوونی وەكو پارێزگای نوێی هەولێر و وتی "ئەو ئاڵوگۆڕانە لە چوارچێوەی كارنامەی مەسروور بارزانی، بۆ بەرەوپێشبردنی كاروبارە ئیدارییەكان بەردەوام دەبێت".\nسەبارەت بە ئاڵوگۆڕ لە پۆستی پارێزگای دهۆك، وەزیری ناوخۆ وتی "هێشتا دیار نییە كەی گۆڕانكاری دەكرێت. هەر كاتێك بەربژێر هەبوو، لە هەموو شوێنێ گۆڕانكاری دەست پێ دەكات".\nڕێبەر ئەحمەد ئاماژەی بەوە كرد "نەك تەنیا لەسەر ئاستی پارێزگاكان، بەڵكو لە بەڕێوەبەرە گشتییەكان و بەڕێوەبەرەكانیشدا ئەگەر گۆڕانكاری پێویست بێت، دەكرێت".\nسەبارەت بە سەردانەكەی د. بەرهەم ئەحمەد ساڵحیش بۆ هەرێم، وەزیری ناوخۆ وتی "ئێوارەی ئەمڕۆ سەرۆككۆماری عێراق لەگەڵ شاندێك دەگاتە هەولێر و لە ئاستیكی زۆر بەرزدا پێشوازیی لێ دەكرێت".\n"سەرۆككۆماری عێراق، سەردانی سەرۆكی هەرێم، سەرۆكی حكوومەت، سەرۆكی پەرلەمان و سەرۆك بارزانی دەكات"، ڕێبەر ئەحمەد وای وت.\nبڕیار بوو شاندێكی هەرێم سەردانی بەغدا بكات، بەڵام سەردانەكە دواخراوە. وەزیری ناوخۆ هۆكاری دواخستنی سەردانەكەی بۆ "هەندێك گەشتی سەرۆكوەزیران و جێگری سەرۆكوەزیران و سەرۆككۆمار" دەگەڕێنێتەوە و دەڵێت "ئەو سەردانە بۆ كاتێكی نزیك دواخراوە".\nدەربارەی ئەجێندای سەردانەكە، ڕێبەر ئەحمەد وتی "تیمی تەكنیكیی ئێمە لە ڕووی داراییەوە سەردانی بەغدا دەكەن بۆ ئەوەی لەگەڵ تیمی حكوومەتی عێراق سەبارەت بە ئامادەكردنی پرۆژەیاسای بوودجەی ساڵی 2020 گفتوگۆ بكەن".


كاتیۆشاكە و ساروخ بارانی كونسولخانەی ئەمەریكا – Politic Press\nكاتیۆشاكە و ساروخ بارانی كونسولخانەی ئەمەریكا\nئەم بابەتە 8 جار بینراوە\nبارزانیەكان بە گەوجی خۆیانەوە خراپ لەگەڵ حكومەتی ئەمریكا تێكەوتوون. چەند سەعاتێك دوای ئاراستە كردنی چەند ساروخێك بۆ دەوروبەری كونسولخانەی ئەمریكا و هێزەكەشیان لە تەنیشت فڕۆكەخانەی هەولێر، دەزگای پاراستن، كە مەسرور بارزانی هێشتا سەرۆكیەتی، ڕایانگەیاند كە شوێنی بۆردومانەكەیان دۆزیتەوە و وێنەی كاتیۆشایەكی مامناوەندی دوازدە لوولەیشیان لەگەڵ بەیاننامەكە دانابوو، كە گوایە لەو شوێنە بەجێماوە.\nبێگومان ئەوانەی بەیاننامەكەیان نوسیوە، جگە لەوەی كە گەمژە و ناشارەزا بوون، هاوكات دەبێت گوشاریشیان خرابێتە سەر تا بە زووترین كات (شتێك) بڵاوبكەنەوە و زیرەكی دەزگاكەی مەسرور بۆ دنیا دەربخەن.\nكاتیۆشا چەكێكی ڕووسیە و چەند جۆرێكی هەیە. جۆرە هەرە گەورەكەی، كە دانە دانە یان بە كۆمەڵ دەهاوێژرێت، تەنیا 9 كیلۆمەتر مەودای هەیە. ئەمەی پاراستن وێنەكەی داناوە، لە جۆری مینی كاتیۆشایە. ئێمە لە ساڵانی هەشتای سەدەی ڕابردوو، لە شەڕی پێشمەرگایەتی دا، بەكارمان دەهێنا و مەودای هاوێشتنی لەمەش كەمترە. واتا بە هەر حیسابێك لێكی بدەیتەوە كاتیۆشاكان لە ناو شار هاوێژراون.\nلە هەولێریش جگە لە دەزگاكانی خودی بارزانیان، كەسی دی كاتیۆشای نیە. بێگومان دوو لایەنی دیش دەتوانن لە حەوشی كونسولخانە دایاننابێت. یەكەمیان جمهوری ئیسلامی ئێرانە و ئەوەی دیش كونسولخانەی توركانە. هەردووكیشیان ڕقیان لە ئەمەریكایە.\nئەوەی دووەمیان، واتا توركیا، بە هۆی بەیاننامەكەی وەزارەتی دەرەوەی ئەمریكا، كە گومان دەخاتە سەر ئەوەی ١٣ ئەفسەرە دیلەكانیان لەلایەن پەكەكەوە كوژرابن و ئەردۆگان لە كاردانەوەیەكی خێرادا، بە توڕەییەوە گاڵتەی بە بەیاننامەكە كرد، بۆیە دوور نیە توركەكان دەستیان لەم كارە هەبێت. ئەگەر لە ترسی ئاشكرا بوون، لەناو كونسولخانەش نەیكردبێت، لەوانەیە لە دەوروبەری حەوشە گەورەكەی نێچیر بارزانی دایاننابێت، كە چواریەكی هەولێری داگیر كردووە و لە شوێنی ڕووداوەكەش نزیكە.\nبێگومان ئەمریكیەكان ئاگاداری ئەم وردەكاریانە هەن و تێدەگەن دەبێت كاتیۆشاكە لە شوێنێكی نزیكی خۆیان و لە ژێر چەپۆكی بارزانیەكان هاوێشترابێت، هەر لەبەر ئەمەشە كونسولی ئەمریكا لە هەولێر، داوای كردووە كە دەبێ بە پەلە مەسرور بارزانی ببینێت و ئەم ناڕوونیەی بۆ ڕوون بكاتەوە لەسەر كاتیۆشاكە و شوێنی تەقاندندنەكەشی. بێگومان داواش دەكەن كە شارەزایانی خۆیان كاتیۆشاكە و شوێنەكەش بپشكنن.\nپاراستن تێگەیشتن كە هەلەیەكی گەورەیان كردووە، بۆیە بە پەلە بەیاننامەكە و وێنەی كاتیۆشاكەشیان لە دیوی فەرمی پاراستن سڕیەوە. ئێستا نازانن بە چ شێوەیەك پینەی ئەم كەتنەیان بكەن بۆ ئەمریكیەكان. بێگومان پێش هەر شتێك، ڕاوێژ بە دۆستە توركەكانیان دەكەن كە چی بكەن باشە.\nکێشەی کورد، لە دەستێکی نائەمیندا!\nخەنجەرەكەی بارزانی‌و شاندەكەی هەرێم لەبەغدا\nیەكێتی لە نێوان گلەیی دۆستانەی (ئێران ـ پارتی)دا\nژینگەی چالاكی مرۆیی لە نێوان كێبڕكێ و ململانێدا\nوه‌زاره‌تی دارایی و ئابووری هه‌رێم چوار بڕیار له‌باره‌ی موچه‌ی فه‌رمانبه‌رانه‌وه ده‌دات (266 بینین)


کورد بە گەرمی پێشوازیی لە ئەمریکا کرد و بە ساردیش ماڵئاوایی لێکرد – Knwe.org\nسەرەکی » راپۆرت » ئاماده‌کردنی : ئه‌رده‌ڵان عه‌بدوڵڵا » کورد بە گەرمی پێشوازیی لە ئەمریکا کرد و بە ساردیش ماڵئاوایی لێکردپەڕە 1\nکورد بە گەرمی پێشوازیی لە ئەمریکا کرد و بە ساردیش ماڵئاوایی لێکرد\nبریارەکەی دۆناڵد ترەمپی سەرۆکی ئەمریکا تەواوی جیهانی تووشی سەرسامیکرد و کوردیشی غەمبار و نیگەران کرد. ئەمەش لە دیدی زۆرکەسەوە، دیارە نەک تەنها لەلای کورد بەڵکە لەناو میدیاکانی جیهانیشدا بە خیانەتکردن لە کورد دانرا، چونکە ئەمریکا پشتی بە کوردەکانی رۆژئاوای کوردستان بەست بۆ جەنگ لە دژی داعش، دواجاریش کاتێک داعش لاواز بوو، کوردی رادەستی قەدەرێكی خراپ و ترسناک کرد، ئەوەیش ئەوەیە یان دەبێت بە تەنها رووبەروی شەڕەنگێزی تورکیا ببنەوە یان دەبێت بە ناچاری لەگەڵ رژێمی ئەسەد رێبکەون.\nئەمە‌ی روویدا بەلای منەوە راستە زۆر تووشی نیگەرانی کردم، بەڵام ئاساییش بوو بەلامەوە، چونکە مێژووی کورد و ئەمریکا پڕیەتی لەو جۆرە رووداوانە.\nلە مهابادەوە بۆ مەنبج\nلە پاش تەواوبوونی جەنگی دووەمی جیهان، ئەمریکا و روسیا وەکو دوو زلهێزی گەورەی جیهان دەرکەوتن، زۆر لە نەتەوەو گەلانی جیهانیش سوودیان لە بوونی ئەم دوو زلهێزە بینی، لێ بەداخەوە کورد نەک نەیتوانی سوودیان لێ ببێنێت، بەڵکە زەرەری گەورەشیان لێداوە. لە پاش لاوازبوونی دەوڵەتی ئێران لە جەنگی دووەمی جیهان، کورد هەلی بۆ رەخسا کە لە ئێران شتێک بکات بە شتێک، ئەوەبوو ئیعلانی کۆماری مهاباد کرا، بەڵام هەر زوو ئەم کۆمارەش لە لایەن هەردوو زلهێزەوە لەناوبرا. لەو کاتەدا هاری ترومانی سەرۆکی ئەمریکا هەڕەشەی لە ستالین کرد، گەر هێزەکانی لە ئێران نەکشێنێتەوە، ئەوا بۆمبی ئەتۆمی لە دژی سۆڤێت بەکاردەهێنێت، هەروەها حکومەتی ئێرانیش لە رێگەی کۆمەڵێک رێککەوتنی بازرگانییەوە،قەناعەتی بە سۆڤێت کرد کە پشت لە کورد بکات. ئەمە سەرەتای بەریککەوتنی کوردو ئەمریکا بوو، بە واتایەکی تر ئەمە یەکەمین چەپکە گووڵی دەستی ئەم زلهێزە نوێیە بوو بۆ کورد.\nلە باشووریش ئەمریکا دەستی خۆی وەشاند، کاتێک ساڵی 1975 توانی شکست بە شۆڕشی چەکداری کورد بهێنێت، ئەوەش لە رێگەی رێککەوتنی جەزائیرەوە، کە ئەمریکا پیلان دارێژەری سەرەکی بوو. دواتر کیسینجەر وەزیری دەرەوەی ئەمریکا رایگەیاند: خۆ ئێمە رێکخراوێکی مرۆیی نین. واتە ئەمان زلهێزێکی جیهانین، خاوەنی کۆمەڵێک بەرژەوەندی ئاڵۆزن، ئاساییشە کوردیش ببێتە قووربانی ئەو بەرژەوەندیانە.\nلە باکووری کوردستانیش لەوەتی تورکیا چۆتە ناو ناتۆوە، ئەمریکا بەوپەڕی هێزو توانیاوە لە رووی ئابووریی و سەربازیی و هەواڵگریی و دیپلۆماتییەوە، یارمەتی تورکیای داوەو دژی کورد وەستاوەتەوە، چەندە تورکیا دژی پەکەکە بووە، ئەمریکاش ئەوندە. فاروق شەرع وەزیری دەرەوەی سوریا لە بیرەوەرییەکانیدا دەڵێت: لەکاتی سەردانی بیل کلینتۆنی سەرۆکی ئەمریکا بۆ سوریا، جگە لە مەسەلەی فەلەستین و ئیسرائیل. مەسەلەی پەکەکە تەوەری سەرەکی گفتوگۆکان بووە، کلینتۆن زۆر دژی پەکەکە بوو. ئەوەبوو دوایین کاری چەپەڵیان رادەستکردنەوەی عەبدوڵڵا ئوج ئالان سەرۆکی پەکەکە بوو بە تورکیا. لەسەردەمی ترەمپیشدا، هەر سێ سەرکردەی ناسراویی پەکەکەی خستە قاڵبی تیرۆرەوەو بڕێک پارەشی بۆ رادەستکردنی تەرخانکردووە، ئەمە لە کاتێکدا هیچ کاتێک ئەمریکا ئەم کارەی لە دژی سەرکردەی پارتێکی سیاسی جیهان نەکردووە. هەموو ئەمانەش بۆ رازیکردنی دەوڵەتی تورک بووە.\nلە رۆژئاواش راستە لە سەرەتادا پشتگیری کوردی کرد، بەڵام وەکو سالیح موسلیم ووتی: ئێمە پێش هاتنی ئەمریکاش هەر لەوێ بووین. ئەمریکا وەکو روسیا هیچ هەڵوێستی بەرامبەر بەداگیرکردنی عەفرین و جینۆسایدکردنی گەلەکەی نەبوو. ئەم بێدەنگییەش، گەورەترین زرەرەی لە کورد داو زۆرترین سوودیشی بە تورکیا گەیاند. لە ئێستاشدا دەیەوێت هێزەکانی بکشێنێتەوە، ئەمەش بۆ رازیکردنی دەوڵەتی تورکە، کە بە ئاشكرا هەڕەشەی لەناوبردنی گەلی کورد دەکات.\nکورد خراپ لە پەیامی ترمپ تێگەیشت\nترەمپ لە کاتی هەڵبژاردنەکاندا، وتی: من کورد بەکاردەهێنم « I used» بەڵام لەلای خۆمان ئەم رستەیەی ترەمپ بە جۆرێکی تر لێکدرایەوە، ئەو کوردی بەکارهێنا بۆ جەنگی دژ بە داعش، ئێسستاش کورد بەکاردەهێنێت، بۆ فرۆشتنی چەک بە تورکیا، بەمەش سوودێکی باشی ئابووری دەستدەکەوێت. پاشان ئەو هەر لەسەرەتاوە ووتی : نابێت ئەمریکا هیج شتێک بێ بەرامبەر بۆ وڵاتێکی تر بکات. هەرچەندە ئەوەی ئەمریکا لەگەڵ کورد کردی، بێ بەرامبەر نەبوو، کورد لە جیاتی ئەمریکا جەنگی چەتەکانی داعشی کرد، لە کاتێکدا تورکیا پاڵپشتیان بوو.\nئێستاش کە ئەمریکا هێزەکانی لە رۆژئاوا دەکشێنێتەوە، نابێت ببێتە مایە‌ی شۆک بۆمان، چونکە دەبێت کەمێک لە وانەکانی مێژووەوە شت فێربین. لە لایەکی ترەوە بۆ قسە بە ئەمریکا بڵێین، لەکاتێکدا هەندێک لایەنی کوردی لەوەتەی ئەمریکا بڕیاری کشانەوەی داوە، دەستیان داوەتە شایی و لۆغان، وەکو بڵێیت شکستی پەکەکە، بە سوودی ئەوان بشکێتەوە. دیارە زەرەرمەندەی سەرەکی لە رۆژئاوا کوردە، بەڵام کورد دەبێت هەروەک چۆن لە سەرەتای شۆڕشەکەیدا پشتی بەخۆی بەست، ئێستاش پشت بە خۆی ببەستێت، لەهەمانکاتیشدا هەوڵ بدات دووبارە بە سیاسەتی دەرەکیی و ناوخۆیی خۆی بچێتەوەو بزانێت هەڵەکانی لە کوێ بوون، ڕاستیان بکاتەوە، گەر وانەکەین ئەوا بە دڵنیاییەوە دووبارە رووبەروی کارەساتی گەورە دەبینەوە.


وەک پێداچوونەوەی ٠١:٤٧، ٢٤ی تشرینی دووەمی ٢٠١٤ (بینینی سەرچاوە)\nوەک پێداچوونەوەی ٠١:٥٠، ٢٤ی تشرینی دووەمی ٢٠١٤ (بینینی سەرچاوە)\n== چۆنیەتی دامەزراندنی ==\nدامەزراندنی لەسەر هەموو سیستەمەکان، تەنها لە ئامرازەکانی سیستەمەکە دەگۆڕدرێن. ئەگینا ناوی بوخچەکە و ڕاژەکە هەر وەکو خۆیەتی. لێرەدا لەسەر بڵاوترین و باوترین دایکە دابەشکردنی لینوکس دێبیان باس دەکەین، کە زۆرترین ڕاژەی ئەمڕۆشی لەسەرە.\nدامەزراندنی لەسەر هەموو سیستەمەکان، تەنها لە ئامرازەکانی سیستەمەکە دەگۆڕدرێن. ئەگینا ناوی بوخچەکە و ڕاژەکە هەر وەکو خۆیەتی. لێرەدا لەسەر بڵاوترین و باوترین دایکە دابەشکردنی [[لینوکس]] [[دێبیان]] باس دەکەین، کە زۆرترین ڕاژەی ئەمڕۆشی لەسەرە.\nوەک پێداچوونەوەی ٠١:٥٠، ٢٤ی تشرینی دووەمی ٢٠١٤\nنەرمەکاڵایەکی وێبە بۆ بەڕێوبەردنی بنکەدراوی MySQL وە بەزمانی PHP نوسراوە\nوەرگیراو لە «https://chawg.org/wiki/w/index.php?title=PhpMyAdmin&oldid=3078»


یەکەم ساموئێل 5 KSS - Nnwom 5 NA-TWI | Biblica América Latina\nیەکەم ساموئێل 5 KSS - Nnwom 5 NA-TWI\n1فەلەستییەکانیش سندوقی خودایان برد و لە بەردی یارمەتییەوە هێنایان بۆ ئەشدۆد[a]. 2 ئینجا فەلەستییەکان سندوقی خودایان برد و هێنایان بۆ پەرستگای داگۆن و لەتەنیشت داگۆن[b] دایاننا. 3 جا ئەشدۆدییەکان بۆ سبەینێ بەیانی زوو لە خەو هەستان و بینییان وا داگۆن لەبەردەم سندوقی یەزدان بەدەمدا کەوتووە! ئینجا داگۆنیان هەڵگرت و لە شوێنەکەی خۆی دایاننایەوە. 4 بۆ سبەینێ بەیانی زوو لە خەو هەستان و بینییان وا داگۆن لەبەردەم سندوقی یەزدان بەدەمدا کەوتووە، سەری داگۆن و هەردوو دەستی بڕاونەتەوە و لەسەر سەکۆی دەروازەکە دانراون، تەنها بەشی سەرەوەی پەیکەری داگۆن ماوەتەوە. 5 لەبەر ئەوە کاهینەکانی داگۆن و هەموو ئەوانەش کە دەچنە ناو پەرستگای داگۆن لە ئەشدۆد، هەتا ئەمڕۆش پێ لەسەر سەکۆی دەرگاکە نانێن.\n6 یەزدان بە دەستێکی بەهێز لە خەڵکی ئەشدۆد و دەوروبەری دا، خراپەی بەسەرهێنان، تووشی ئاوسانی[c] جەستەی کردن. 7 کاتێک پیاوانی ئەشدۆد بینییان وایە، گوتیان: «نابێت سندوقی خوداوەندی ئیسرائیل لەلامان بمێنێتەوە، چونکە دەستی لەسەر ئێمە و لەسەر داگۆنی خوداوەندمان قورس بووە.» 8 جا ناردیان و هەموو حوکمڕانە فەلەستییەکانیان بۆ لای خۆیان کۆکردەوە و گوتیان: «چی لە سندوقی خوداوەندی ئیسرائیل بکەین؟»\n9 بەڵام پاش ئەوەی گواستیانەوە، یەزدان دژایەتی شارەکەی کرد و زۆر بە توندی ئەوانی تۆقاند، لە خەڵکی شارەکەی دا، لە بچووکەوە هەتا گەورە، تووشی ئاوسان هاتن. 10 ئینجا سندوقی خودایان بۆ عەقرۆن نارد.\nجا کە سندوقی خودا چووە ناو عەقرۆنەوە، عەقرۆنییەکان هاواریان کرد و گوتیان: «سندوقی خوداوەندی ئیسرائیلیان بۆ ناو ئێمە گواستەوە هەتا خۆمان و گەلەکەمان بکوژن.» 11 جا ناردیان و هەموو حوکمڕانە فەلەستییەکانیان کۆکردەوە و گوتیان: «سندوقی خودای ئیسرائیل بنێرن و با بگەڕێتەوە بۆ شوێنەکەی خۆی، با خۆمان و گەلەکەمان نەمرین.» چونکە ترسی مردن لەناو هەموو شارەکەدا هەبوو و دەستی خودا لەوێ زۆر قورس بوو. 12 ئەوانەش کە نەمردن تووشی ئاوسان بوون، هاواری شارەکە بۆ ئاسمان بەرزبووەوە.\n5:1 شارێکی فەلەستییەکان بوو.\n5:2 واتە پەیکەری داگۆن.\n5:6 ئەم نەخۆشییە کە لە ڕێگای جرجەوە بووە، دەشێت تاعوونە ڕەشە بێت کە لووی لیمفاوی لەبن باڵ و بن ڕان دروستدەکات.


هنده‌ک دکن و هنده‌ک ژی دخون – Sibehî سبەھی\nهنده‌ک دکن و هنده‌ک ژی دخون\nBergeh Kurdistan On 22/06/2021 / نڤیسار\nهنده‌ک دکن و هنده‌ک ژی دخون. ئه‌ڤ قانوون و زاگۆنا دنیا و ژیانێ یه. گوندی دکن و ئاخا دخون، کارکر دکن و کارمه‌ند دخون، مڵه‌تێ هه‌ژار دکن و سه‌رمایه‌دار دخون، هلبژێر دکن و سیاسه‌تمه‌دار دخون. و ب ده‌هان میناکێن دن. ئه‌ڤ یه‌ک ژ بۆ ڕێخستن و پارتییێن سیاسی ژی هه‌مان تشته.\nمڵه‌تێ کورد ب مال و جانێ خوه فه‌داکاری کریه. لێ مخابن گه‌له‌ک ژ دام و ده‌زگه‌ھ و پارتییێن کورد که‌دا وان خواریه، ل سه‌ر خوین و که‌دا وان ژیانه. هه‌م د ساخییا وان دا، هه‌م د مرنا وان دا که‌دا وان خوارنه، و ژ بۆ بژین ئه‌و ژ بۆ به‌رژه‌وه‌ندییێن خوه ب کار ئانینه. حکومه‌ت و ده‌وله‌ت ژی ولۆ نه. گاڤا پێوست به خوه‌دی ل ئه‌ندام و ئالیگرێن خوه ده‌ردکه‌ڤن. دیسا گاڤا پێوست به ئیجار وان دکوژن یان ددن کوژتن و ل سه‌ر خوینا وان دچەرن.\nکوردێن باکور چوجاری وه‌ک ئیرۆ خه‌مسار، دلسار، ژ هه‌ستێن نه‌ته‌وی و کوردایه‌تییێ دوور نه‌که‌تبوون. ئیدیۆلۆژییێن دووری کوردایه‌تییێ ئه‌و خه‌ساندن و ژ مێرانی و هه‌ستێن نه‌ته‌وه‌تییێ دوور خستن. به‌رژه‌وه‌ندییێن ڕێخستنی و پارتیتییێ ئه‌و بێ مه‌جال و بێ مه‌فه‌ر هشتن. که‌د و خوینا کو ب سالان ژ بۆ دۆزا کورد و کوردستانێ هاتبوو دان، د به‌ر ئیدیۆلۆژییێن خه‌یالی و دروشمه‌یێن وه‌ک براتییا خه‌لک و ئوممه‌تێ دا هاتن هه‌با کرن. به‌رێ کوردان ژ دۆزا کوردستانێ دان دۆزا یه‌کیتییا خه‌لک و ئوممه‌تێ و پارازتنا سینۆرێن ده‌وله‌تێن داگیرکه‌ر. کوردێن کو به‌رێ ژ بۆ کوردستانه‌ک سه‌ربخوه و ئازاد دھاتن کوشتن، ئیرۆ ژ بۆ ده‌مۆکراتیزه‌کرنا ده‌وله‌تێن داگیرکه‌ر تێن کوشتن و ددن کوشتن.\nزێده‌یی ده‌ھ سالانه کو کوردێن باکور ژ بۆ ده‌مۆکراتیزه‌کرنا ده‌وله‌تا ترک تێن کوشتن، ددن کوشتن. ته‌نێ د شه‌رێ خه‌نده‌كان دا ده‌وله‌تێ، پەکەکێ و هەدەپێ ب هه‌زاران که‌چ و خۆرتێن کورد ژ بۆ ده‌مۆکراتیزه‌کرنا ترکیێ دان کوشتن. باژار هلوه‌شاندن، کورد کۆچبه‌ر کرن و ل مه‌ترۆپۆلێن ترکیێ کورد ئاسیمیله کرن. ڤان کریار و ئیدیۆلۆژییێن خه‌یالی هه‌ستێن نه‌ته‌وی، بیر و هزرا کوردستانی د مه‌ژی و گیانێ کوردان دا نه‌هشت. کوردێن کو به‌رێ ترکان حەڤزا خوه ژ وان دکر و نه‌وێریبوون خوه نێزیکی وان بکن، ئیرۆ کورد حه‌ڤزا خوه ژ وان دکن، ژ وان دترسن و د به‌ر ده‌مۆکراتیزه‌کرنا ترکیێ دا تێن کوشتن. یه‌ک ژ وان ژی که‌چا کورد، ده‌نیز پۆیراز، بوو.\nهەدەپە، ژ بۆ ڕێ ل به‌ر پێشکه‌تنا هزرا نه‌ته‌وی بێ گرتن و کورد ژ هه‌ست و داخوازێن کوردستانی بێن دوورخستن، هات دامه‌زراندن. ئارمانجا هەدەپێ ئا کو ب داخوازا ئۆجەلان و میت ئا ترکیێ هات دامه‌زراندن (ئۆجەلان و به‌شیر ئاتالای ب خوه ئاشکه‌ره کرن)، ژ ئالیێ وه‌کیلێ هەدەپێ، س. سوره‌ییا ئۆنده‌ر، ڤه پر ب زه‌لالی هات گۆتن. س.سوره‌ییا ئۆنده‌ر د ته‌له‌ڤزیۆنان دا ئاشکه‌ره و ب زه‌لالی گۆت: ” ژ بۆ ئه‌م ڕێ ل به‌ر پێشکه‌تنا نه‌ته‌وپه‌روه‌رییا کورد بگرن مه هەدەپە ئاڤا کر”. یانی، ژ بۆ کورد دۆزا ئازادی و سه‌رخوه‌بوونێ نه‌کن و ژ بارزانییان دوور بکه‌ڤن.\nژ ڕۆژا کو هەدەپە هاتیه ئاڤاکرن، د ناڤبه‌را ده‌وله‌ت و هەدەپێ دا شه‌ر و سیاسه‌ته‌ک ب شێور و مشێور تێ مه‌شاندن، د شه‌ر و سیاسه‌تا ده‌وله‌ت و پەکەکێ دا ژی هه‌مان شێور و مشێور تێن کرن. گه‌نه‌رالێن ئارتێشا ترک گه‌له‌ک جاران ئه‌ڤ یه‌ک ئاشکه‌ره کرن و گۆتن: “ژ بۆ مه شه‌رێ ب پەکەکێ ڕا شه‌ره‌کی ب سینۆر و شێور و مشێوره. ئارمانجا مه یا سه‌ره‌که ئه‌ڤه کو ئه‌م نه‌هێلن ل “باکورێ ئیراقێ” کوردستانه‌ک سه‌ربخوه بێ ئاڤاکرن”. یانی، شه‌ر و په‌ڤچوونێن ب هەدەپێ و پەکەکێ ڕا ب سینۆره، ب شێور و مشێوره و ژ بۆ ئاسته‌نگکرنا پێشکه‌تنا هزرا نه‌ته‌وی و دامه‌زراندنا کوردستانه‌ک سه‌ربخوه یه. ژ خوه داخویانییێن ڕایه‌دارێن هەدەپێ، پەکەکێ ژی ڤێ یه‌کێ ئاشکه‌ره دکن. ده‌مۆکراتیزه‌کرنا ده‌وله‌تێن داگیرکه‌ر و ئیدیۆلۆژییا براتییا گه‌لان نیشانا ڤێ یه‌کێ یه.\nد 17ێ ڤێ مه‌ها حه‌زیرانێ دا، نیژادپه‌ره‌ستێ ترک، ئۆنور گه‌نجه‌ر، ئێریشی باره‌گه‌ها هەدەپێ ئا ئزمیرێ کر و که‌چا کورد، ده‌نیز پۆیراز، ب شه‌ش گوله‌یان كوشت. هلبژارتنێن ترکیێ نێزیک دبن و وسا خویایه هه‌تا هلبژارتنێ دێ گه‌له‌ک ئالۆزی و ئاریشه چێبن، دێ هێ گه‌له‌ک که‌چ و خۆرتێن کورد بێن کوشتن. کوشتنا که‌چ و خۆرتێن کورد هه‌م ل حه‌سابێ ده‌وله‌تێ، هه‌م ژی ل حه‌سابێ پەکەکێ و هەدەپێ تێ. هه‌ردو ئالی ژی دخوازن ب کوژتنێ ب هه‌ستێن کوردان بلیزن، کوردان دیسا ده‌رخن کوچه و کۆلانان، پچه‌ک ڕوحێ نه‌ته‌وی ب وان ڕا مابه ژی پووچ بکن و دیسا وان ب ده‌وله‌تێ ڤه پینه بکن.\nکه‌چا کورد، ده‌نیز پۆیراز، نه یا یه‌که‌مه و نه ژی یا داوی یه. یێن تێن کوژتن کوردن، یێن ژناڤدچن کوردن، و یێن ل سه‌ر که‌د و خوینا کوردان د مه‌جلیسا ترکیێ دا دچەرن ترک، ئه‌رمه‌نی و عه‌ره‌بن.\nئو ژ بۆ چ؟\nژ بۆ ده‌مۆکراتیزه‌کرنا ترکیێ و ژ بۆ چیرۆکا براتییا گه‌لان.